
Y  e  texte  que  nous  présentons  ici  est  la  réimpres- 
'-^  sion  exacte  de  la  première  édition  des  Quinze 
joyes  de  mariage.  Cette  édition  princeps  dont  nous 
ne  connaissons  que  l'exemplaire  unique  de  la  Bi- 
bliothèque Nationale  de  Paris,  coté  actuellement 
Y2  150,  a  été  décrite  par  G.  Brunet  dans  son  Manuel 
Tome  IV,  page  1030.  Elle  appartient  au  XVe  siècle  et 
peut-être  est-elle  un  des  premiers  livres  imprimés 
en  caractères  mobiles. 

L'exécution  en  est  encore  très  imparfaite.  Les 
erreurs  de  typographie  sont  assez  nombreuses,  de 
sorte  que  nous  nous  sommes  cru  obligé  d'en  cor- 
riger au  moins  les  plus  évidentes,  celles  qu'un  cor- 
recteur médiocrement  consciencieux  eût  rectifiées. 
Voici  en  quoi  nous  nous  sommes  écarté  du  texte: 
chaque  fois  que  nous  avons  trouvé  une  lettre  ren- 
versée, ce  qui  arrive  très  souvent  pour  les  lettres  u 
et  n,  nous  avons  corrigé  cette  faute.  Nous  avons 
été  obligé  de  rendre  les  abréviations  en  reproduisant 
dans  leur  entier  les  mots  ou  les  syllabes  qu'elles 
figuraient.  Enfin  nous  avons  corrigé  les  fautes  sui- 
vantes : 

Page   3  ligne  18  nous  lisons  ta  pour  la 
„     11     „      17     „  „       le  playfir  pour  de  playfir 

„     14     „     21     „         „      tant  pour  iant 
„       7     „      14     „         „      largementpourlragement 
„     14     „       9     „  »       et  pour  et  et 


Page  16  ligne  21  nous  lisons  fe  pour  ee  (=ce) 

„      comment  pour  commeët 
„      sufpec  pour  suepec 
„      poure  pour  puure 
„      tafte  pour  tafre 
„      de  pour  de  de 
„      vrayement    pour    varye- 
„      puift  pour  puilt      [ment 
„      ne  pour  n 
„      les  pour  fes 
„       qui  pour  qui  qui 
„       bien  pour  bten 
„       marier  pour  mareir 
„      dire  pour  dire  dire 
„      eft  pour  fat 
„      bans  pour  ans 
„      telle  pour  felie. 
En  produisant  ce  texte   encore  inédit,  nous   es- 
pérons  faciliter   l'étude   critique   et  scientifique    du 
charmant  petit  livre  si  justement  apprécié  pour  la 
malicieuse  naïveté,  la  finesse  aiguë  de  l'observation 
dissimulée  sous  un  laisser-aller  plein  d'enjouement, 
une  facilité  sobre  et  naturelle  qui  contraste  heureu- 
sement avec  la  lourde  rhétorique   ou  la  grossièreté 
licencieuse  si  souvent  reprochées  aux  ouvrages  de 
ce  temps. 

PARIS,  Juin  1901. 

F.  HEUCKENKAMP. 

Plufeurs  ont  trauaille  a  amonefter  par  grans  rai- 
fons  et  auctorites  que  ceft  plus  grant  fens  de 
viure  en  terre  a  tout  homme  en  franchife  et  liberté 
que  de  foy  aferuir  de  fa  volente  fans  contrainte 
A  loppinion  defquelz  on  pourroit  dire  que  \'ng  homme 
na  bon  fens  qui  es  ioyes  et  délices  de  ce  monde 
comme  en  ieuneffe  garnie  de  fa  volente  et  de  fon 
propre  mouuement  fans  neceffite  comme  lentree 
dune  eftroicte  chartre  douloureufe  plaine  de  larmes 
de  gemiffemens  et  dangoiffes  et  fe  bouter  dedens 
Et  quant  il  est  leans  enclos  on  lui  ferme  la  porte 
qui  est  de  fer  fermant  a  greffes  barres  et  eft  fi 
eftroitement  tenu  que  iamaif  pour  nulles  prières  ne 
auoir  nen  pourroit  faillir  Et  par  efpecial  doit  on 
bien  tenir  celui  fol  et  fans  fens  de  foy  eftre  ainfy 
emprisonne  fil  auoit  oy  par  deuant  plourer  au  dedens 
de  la  dure  et  afpre  chartre  les  prifonniers  qui  leans 
eftoient  et  pource  nature  humaine  appete  de  fa 
liberté  et  franchise  plufieurs  grans  feigneurs  et  feig- 
nourief  fe  font  perdues  pource  que  les  feigneurs 
diceles  voloient  tollir  franchife  et  liberté  a  leurs  fub- 
gectz  Et  auffi  femblablement  plufieurs  cites  et  villes 
et  plufieurs  autres  menus  peuples  ont  efte  deftruis 
par  defobeiffance  voulans  trop  grans  franchifes  auoir 
pour  laquelle  plufieurs  guerres  ont  efte  et  grans 
occifions  par  ce  que  les  nobles  francoif  par  leurs 
grans   et  excellentes   proueffes   furent  fais   frans  et 

exemptes  des  tribus  et  feruitutes  des  empereurs 
de  rome  dont  mainctes  batailles  ont  efte  faictes  et 
obtenues  a  lencontre  des  noblef  François  Si  aduint 
vne  fois  pource  que  ilz  ne  furent  pas  affes  fors 
pour  actendre  la  grant  puiffance  de  lempereur  qui 
eftoit  entre  en  leur  terre  aymerent  mieulx  laiffer 
et  guerpir  leur  pais  que  aucunement  faire  feruice 
ou  tribut  a  lempereur  Dont  ilz  monstrerent  bien 
a  ycelle  heure  la  grant  excellence  de  nobleffe  qui 
eftoit  en  leurf  cuers  Et  pource  fen  allèrent  con- 
quérant pays  et  terres  par  leurs  vaillances  Et  après 
recouurerent  les  terres  de  france  noblement  a  lefpee 
La  quelle  ilz  ont  tenue  franche  iufques  a  maintenant 
quant  au  reguart  de  leur  prouffit  fingulier  Et 
pource  toute  nacion  de  gens  qui  eftoient  en  ferui- 
tutes defiroient  lors  eftre  en  france  pour  eftre  frans 
Dont  il  aduint  que  france  fut  la  plus  noble  terre  qui 
fuft  au  monde  et  la  plus  riche  la  plus  peuplée  la 
plus  habitée  et  la  mieulx  ediffiee  floriffant  en  richeffe 
en  fcience  et  en  prudence  en  la  faincte  foy  catho- 
licque  et  en  toutef  autres  bonnes  meurs  et  vertus 
Et  pource  quilz  font  frans  raifon  veult  quilz  tenif- 
fent  le  peuple  franchement  en  baillant  la  loy  a  leurs 
fubgetz  quilz  ont  prinfe  pour  eulx  Car  il  ne  eft 
pas  choufe  raifonnable  dauoir  ne  décent  dauoir  vng 
droit  pour  foi  et  lautre  pour  fes  voifins  Dont  eft 
aduenu  pour  ce  que  la  liberté  est  du  tout  deferte 
et  deftruite  du  peuple  defolee  de  science  et  de  plu- 
fieurs  autres  choses  Et  ainsi  par  confequent  y 
régnent  pèches  et  vices  Et  en  généralité  chascun 
deuft  aymer  le  bien  commun  On  pourroit  a  cefte 
parole  dire  que  celui  qui  naime  fon  bien  particulier 

eft  homme  de  mal  fens  Et  mefmement  quant  il 
le  peut  faire  fans  dommage  dautrui  Car  len  tien- 
droit  bien  celui  de  petit  confeil  qui  de  propos  dé- 
libère fe  viendroit  mettre  en  vgne  foffe  large  par 
le  bas  et  eftroicte  par  deffus  de  laquelle  nul  home 
ne  pourroit  faillir  Et  telles  foffes  fait  len  a  prendre 
les  beftes  fauluages  en  grans  foretz  Et  adoncques 
quant  ilz  font  cheus  en  icelles  foffes  ilz  font  fort 
efbahis  et  tournient  pour  cuider  trouuer  manière 
coment  ilz  en  pourront  iffir  mais  alors  il  neft  pas 
temps  Ces  choses  pourroit  on  dire  de  ceulx  qui 
font  en  mariage  qui  reffemblent  le  poiffon  eftant  en 
la  belle  naffe  en  la  riuiere  en  franchife  qui  va  et 
vient  tant  quil  trouue  vne  naffe  en  laquelle  a  plu- 
fieurs  poiffons  qui  fe  font  pris  a  la  pafture  qui  eftoit 
dedens  quilz  ont  fentu  au  flayrer  Et  quant  celui 
poiffon  les  veoit  il  trauailloit  moult  pour  y  entrer 
Et  va  tant  a  lenuiron  de  la  dicte  naffe  quil  trouue 
lentree  et  entre  dedens  cuidant  eftre  en  délices  et 
plaifances  Car  il  cuidoit  que  les  autres  qui  leans 
eftoient  euffent  tous  leurs  defirf  Et  quant  il  y  eft 
entre  il  ne  fen  peut  pas  retourner  Et  eft  leans  en 
dueil  et  en  trifteffe  ou  fe  penfoit  auoir  ioye  et  liefce 
Et  tout  en  cefte  manière  peut  on  dire  de  ceulx  qui 
en  mariage  fe  font  boutes  Car  ilz  voient  les  autres 
maries  dedenf  la  naffe  qui  font  femblant  de  noer 
et  de  foy  efbanoier  Et  pource  font  tant  dun  cofte 
et  dautre  quil  trouuent  façon  et  manière  dy  entrer 
Et  quant  ilz  y  font  ilz  ne  fen  peuent  retourner 
Mais  eft  force  quilz  demeurent  la  Pource  dit  vng 
docteur  que  on  appelle  valere  a  vng  fien  ami  qui 
ceftoit    marie     Et  lui    demandoit   fil    avoit    bien   fait 


Et  le  docteur  lui  respont  en  cefte  manière  Mon 
ami  dift  il  naues  vous  peu  trouuer  vne  autre  feneftre 
pour  vous  laiffer  trébucher  en  vne  greffe  ryuiere 
pour  vous  mectre  dedens  la  tefte  la  première  Celui 
difoit  en  oultre  quil  fe  debuoit  exposer  en  maints 
perilz  et  en  maintz  dangiers  deuant  que  perdre  fran- 
chife  Et  moult  durement  fe  repentit  larchidiacre 
de  theroane  qui  pour  entrer  en  mariage  laiffa  le 
noble  pèlerinage  et  eftat  de  clerc  et  fe  maria  a  vne 
femme  vefue  en  laquelle  félon  ce  quil  racomptoit  il 
demoura  en  feruage  bien  long  tempf  en  grant  doleur 
et  en  grant  trifteffe  Pour  lefquelles  chofes  foy  repen- 
tant et  foy  defconfortant  Et  auffy  voulant  prouffiter 
aux'  fuccedans  fit  et  compofa  vn  beau  traictie  Et 
plufieurs  autres  ont  trauaille  et  mis  peine  en  maintes 
manières  pour  monftrer  la  grant  douleur  et  mifere 
qui  y  est  Et  aucunes  deuotes  perfonnes  penfans 
et  aians  deuocion  a  la  benoicte  vierge  marie  et  con- 
fiderant  contemplatiuement  les  grans  ioyes  que  elle 
pouoit  auoir  durant  les  mifteres  faincts  qui  furent 
en  ladminiftracion  de  la  natiuite  de  lafcencion  et 
des  autres  qui  font  mis  au  nombre  des  quinze  ioyes 
Auquel  nom  et  pour  loneur  dicelles  ioyes  plufieurs 
bons  catholicques  ont  fait  et  compofe  plufeurs  bel- 
lef  et  deuotes  oraifons  a  loneur  et  a  la  louenge 
dicelle  benoicte  vierge  marie  Moy  auffi  penfant  et 
confiderant  le  fait  de  mariage  ou  ne  fuf  oncques 
par  ce  quil  a  pieu  a  dieu  me  mectre  en  autre  ser- 
uage  hors  de  franchife  que  ie  ne  puis  recouurer 
Ay  aduife  que  en  mariage  a  quinze  fimonies  félon 
ce  que  ien  puis  fauoir  par  veu  et  ouyr  dire  a  ceux 
qui  bien  le  sauoient    Lefquelz  ceulx  qui  font  maries 

tiennent  a  ioies  plaifances  et  félicites  Et  fi  ne 
croient  nulles  autref  ioyes  eftre  pareilles  a  celles 
mais  félon  bon  entendement  celles  quinze  ioies  de 
mariage  font  félon  mon  aduis  et  félon  ce  que  ien 
puis  congnoiftre  quinze  les  plus  granf  maleuretes 
qui  foient  au  monde  ne  fur  la  terre  Efquelles 
nules  autres  peines  fans  ce  quil  y  ait  incifion  ou 
greueure  du  corps  ou  de  membres  ne  font  pareilles 
a  continuer  Mais  pourtant  ie  ne  les  blafme  pas  de 
foi  marier  Et  dy  et  veulx  fouftenir  quilz  font  bien 
Et  la  raifon  fi  eft  pour  ce  que  nous  ne  fommes  en 
ce  monde  mais  que  pour  faire  pénitences  et  fouf- 
frir  afflictions  et  peines  et  pour  mater  la  char  afin 
que  par  ycelles  peynes  et  afflictions  on  puiffe  ac- 
quérir paradis  Et  il  me  semble  que  vng  homme 
ieune  ne  fe  pourroit  iamais  mectre  en  plus  grandes 
ne  exprès  pénitences  que  de  endurer  et  fouftenir 
les  grandes  peines  et  les  grans  tourmens  qui  cy 
après  font  contenus  et  déclares  Mais  il  y  a  vne 
chofe  qui  me  reconforte  Car  ceulx  qui  font  maries 
prennent  ycelles  peines  et  tourmens  pour  ioyes  et 
liefces  Et  y  font  auffi  adures  et  acouftumes  comme 
vng  afne  a  porter  fomme  Et  femble  quilz  foient 
bien  aife  Et  pour  ce  ceft  a  doubter  filz  en  auront 
nulles  mérites  Et  ainfi  ceftes  peines  et  tourmens 
quil  prennent  pour  ioyes  considérant  la  répugnance 
qui  eft  entrée  en  leur  entendement  et  lennuy  de 
plufieurs  autres  mefmes  qui  fe  deduyfent  en  regar- 
dant les  autres  noer  en  la  naffe  ou  ilz  font  fi  bien 
embarres  a  efcripre  les  quinze  ioyes  de  mariage  a 
leur  confolacion  en  perdant  ma  peine  mon  encre 
et  mon  pappier  au  regart  des  autres  qui  font  maries 


qui  pource  ne  laifferent  pas  de  Toy  marier  et  mectre 
en  la  naffe  ne  neft  auffi  bonne  entencion  mais  aul- 
cuns  a  laduanture  fen  pourroyent  repentir  quant  il 
nen  feroit  pas  temps  Et  pour  ycelle  caufe  en  ytelles 
ioyes  ilz  demeurent  et  demourront  toute  leur  vie 
Et  miferablement  leurs  ioyes  finiront 

Cy  après  fenfuit  la  première  ioye  de  mariage 

La  première  ioie  fi  eft  quant  le  ieune  homme  eft 
en  fa  belle  ieuneffe  et  adoncques  quil  eft  frais 
et  tendre  nait  et  plaifant  et  ne  fefmaye  de  riens 
qui  foit  au  monde  mef  que  de  tirer  fes  aguillettes 
faire  balades  dancer  chanter  et  reguarder  lefquelles 
ont  le  plus  beau  nés  et  ne  fait  que  aduifer  ou  il 
pourra  trouuer  fes  iolyuetes  felonc  leftat  dont  il  eft 
Et  ne  fefmaye  point  dont  vient  le  bien  quil  a  car 
a  laduanture  il  a  père  ou  mère  ou  autres  parens 
qui  lui  baillent  ce  quil  luy  fault  a  maintenir  fes  io- 
lyuetes Et  combien  que  a  celle  heure  il  a  aifes  et 
plaifances  largement  et  habondamment  touteffois  il 
ne  les  peut  endurer  Mais  regarde  les  autres  maries 
qui  font  en  la  naffe  bien  auant  embarres  qui  fefbanoy- 
ent  ce  lui  femble  pource  quilz  ont  la  pafture  auprès 
deulx  dedens  la  naffe  Ceft  affauoir  la  femme  qui 
eft  belle  et  bien  parée  et  bien  habillée  de  telz  habil- 
lemens  que  fon  mari  nauoit  pas  tous  paies  Car  on 
lui  auoit  fait  acroire  que  fon  père  et  fa  mère  les 
lui  auoient  donnes  de  leurs  liurees  Et  tournye  et 
tourne  le  ieune  homme  autour  de  la  naffe  Et  fait 
tant  que  il  adulent  bien  fouuent  que  il  fenquiert 
petitement  des  befongnes  Et  puis  fi  boute  tel  feur 
tel  vente  Or  eft  dedans  la  naffe  le  poure  homme 
qui  ne  fouloit  au  temps  paffe  fefmaier  que  de  chan- 
ter et  dacheter  daguilletes  et  bourcetes  de  foye  et 
autres  femblables  iolyuetes  pour  donner  aux  belles 


filles  II  fe  délite  et  ioue  vng  peu  dedans  et  ne 
fefmaie  point  de  foy  en  iffir  iufques  a  ce  quil  fan 
aduife  vng  pou  aulcuneffois  mais  il  ne  eft  pas  temps 
ne  heure  de  foy  repentir  Sa  femme  lui  conuient 
mectre  en  eftat  ainfi  comme  il  appartient  A  lad- 
uanture  elle  aura  le  cuer  bon  et  gay  et  aduifera 
lautre  iour  a  vne  fefte  ou  elle  fut  les  aultres  femmes 
de  fon  eftat  qui  eftoient  toutes  abillees  a  la  nouelle 
façon  Si  dit  en  foi  mefmes  que  bien  appartient  a 
fon  lignaige  et  a  fes  parens  quelle  foit  auffi  bien 
habillée  comment  elles  lors  regarde  et  aduife  temps 
et  lieu  et  heure  de  parler  de  la  matière  a  fon  mari 
Et  la  ou  volentiers  efpecialement  les  maris  font 
plus  subgectz  et  enclins  pour  octroier  ceft  au  lict  au 
quel  le  compaignon  dont  iay  parle  veult  entendre 
a  fes  defirs  et  plaifirs  et  lui  femble  que  il  na  autre 
chofe  a  faire  Lors  commence  et  dit  ainfi  la  dame 
Mon  amy  laiffes  moy  car  ie  fuys  a  grant  mal  aise 
Ma  mie  refpont  le  bon  homme  de  quoy  eft  ce 
Certes  ie  le  doy  bien  eftre  mais  ie  ne  vous  en  diray 
rien  Car  vous  nen  faictes  compte  de  rien  que  ie 
vous  die  Mamie  dit  il  pour  quoy  me  dictes  vous 
telles  paroles  Pour  dieu  fait  elle  fire  il  ne  eft  ia 
meftier  que  ie  le  vous  die  Car  eft  vgne  chofe  que 
fe  le  vous  difoie  vous  nen  feries  conte  et  fi  femble- 
roit  que  ie  le  feiffe  pour  autre  chose  Vrayement 
fait  il  vous  le  me  dires  lors  fait  elle  puis  quil  vous 
plait  ie  le  vous  dyray  Mon  amy  vous  faues  bien 
que  ie  fus  laultre  iour  a  la  fefte  qui  ne  me  plaisoit 
gairef  maif  quant  ie  fus  la  ie  croy  quil  ny  auoit  en 
toute  laffemblee  femme  tant  fut  elle  de  petit  eftat 
qui  fuft  fi  mal   habillée  que   ieftoie     Combien   que 


ie  ne  le  dis  pas  pour  moy  louer  Mais  dieu  mercy 
ie  fuis  de  auffi  bon  lieu  comme  dame  ou  damoifelle 
qui  y  fuft  Je  men  raporte  a  ceulx  qui  fcaiuent  les 
lignages  Je  ne  le  dis  pas  pour  mon  eftat  Car  il 
ne  me  chaut  comment  ie  foie  veftue  mais  ien  ay 
honte  pour  lonneur  de  vous  et  de  mes  amis  Or 
mamie  fait  il  quel  eftat  auoient  elles  a  celle  fefte 
Et  elle  refpont  Par  ma  foy  il  ny  auoit  fi  petite  femme 
de  leftat  dont  ie  fuis  qui  neuft  robe  neufue  Et 
adonc  le  preudomme  demande  de  quel  drap  eftoient 
leurs  robes  et  elle  refpont  quilz  eftoient  defcalate 
ou  de  malines  ou  de  bon  fin  vert  gay  fourrée  de 
bon  gris  ou  de  menus  vers  a  grans  manches  et  a 
grans  queues  et  chaperons  a  laduenant  auecques 
vn  beau  tiffu  rouge  ou  vert  pendant  iufques  a  terre 
Et  tout  fait  a  la  nouuelle  façon  Et  iauoie  encores 
la  robe  de  mes  nopces  laquelle  eft  bien  vfee  et 
bien  courte  pour  ce  que  ie  fuis  creue  defpuis  que 
elle  fut  faicte  Car  ie  eftoie  encores  ieune  fille  et 
de  petit  aage  quant  ie  vous  fus  donnée  Et  fi  ie 
fuis  défia  fi  gaftee  tant  ay  de  peine  que  mainte- 
nant ie  fembleroie  bien  eftre  mère  a  celle  a  qui  ie 
fembloie  eftre  fille  et  certes  iauoie  moût  grant  honte 
quant  ieftoie  auecques  elles  que  nullement  ie  nofoye 
ne  sauoye  faire  nulle  contenance  Et  encore  auec- 
ques tout  ce  me  fit  plus  grant  dueil  et  plus  grant  mal 
quant  la  dame  de  tel  lieu  et  la  femme  de  tel  me 
vindrent  dire  deuant  tous  que  ce  eftoit  grant  honte 
que  ie  neftoie  mieulx  habillée  Et  par  ma  foy  ellef 
nont  garde  de  my  trouuer  mes  de  piefce  Et  le  bon 
homme  refpont  et  dit  Haa  mamie  ie  vous  dirai 
Vous  faues    que    nous   auons    beaucop  a  faire     Et 

faues  que  quant  nous  entrafmes  en  noftre  mariage 
premièrement  que  nous  nauions  pas  grant  foifon 
dargent  contant  ne  de  biens  meubles  Et  conuint 
achater  litz  couches  et  moult  dautres  chofes  Et 
nauons  pas  grant  argent  quant  pour  le  prefent  Et 
fi  fcaues  bien  quil  nous  fault  achater  deux  buefz 
pour  nostre  gaygnage  de  tel  lieu  Et  encores  lautre 
iour  cheut  le  pignon  de  noftre  maison  par  faulte 
de  couuerture  qui  eft  a  refaire  neceffairement  pour 
la  première  chose  et  fi  me  faut  faire  de  grans  def- 
pens  et  me  fault  aller  a  laffife  de  tel  lyeu  pour  le 
plait  que  iay  de  voftre  terre  mefmes  don  ie  nay 
rien  eu  au  moins  bien  pou  et  fauldra  que  ie  y  def- 
pende  grant  argent  Haa  fait  elle  fire  ie  fauoie 
bien  que  vous  ne  me  porries  autre  chofe  que  re- 
proucher  fi  non  ma  terre  Lors  elle  fe  retourne 
de  lautre  part  et  dit  pour  dieu  laiffes  moi  efter 
Car  ie  nen  parleray  iamais  Quel  dyable  dit  le 
preudome  mamie  vous  vous  courrouces  fans  caufe 
Non  faiz  fire  fait  elle  Car  fe  vous  nen  auez  rien 
eu  ie  nen  puis  mais  Car  vous  faues  que  ieftoie 
parlée  de  marier  a  tel  et  a  tel  Et  en  plus  de  xx 
autres  lyeux  lefquelz  ne  demandoient  nulz  biens 
mais  ne  vouloient  feullement  auoir  que  le  corps 
Et  si  faues  bien  que  vous  allies  et  venies  si  fou- 
uent  vers  moy  et  tranfmetties  meffages  par  telle 
façon  que  nullement  ie  neuffe  pas  voulu  auoir  autre 
que  vous  dont  ie  fuis  mal  de  mon  feigneur  mon 
père  et  de  ma  dame  ma  mère  dont  ie  me  doy  bien 
hair  Et  ie  vous  demande  fire  fait  elle  fe  les  fem- 
mes de  tel  et  de  tel  qui  me  cuydoient  bien  auoir 
font   en   tel   eftat   comme   ie   fuis    Par    faint    iehan 

mieulx  vallent  les  robes  que  elles  laiffent  a  leurs 
chamberieres  que  celles  que  ie  porte  aux  dymen- 
ches  ne  ie  ne  fcai  que  ceft  a  dire  dont  il  meurt  tant 
de  bonnef  gens  dont  il  eft  grant  dommage  mais  a 
dieu  plaife  que  ie  ne  viue  gueres  au  moins  ne  fiffies 
vous  compte  de  moy  et  neuffies  plus  de  defplayfir 
pour  moy  Par  dieu  fait  il  ce  neft  paf  bien  dit  Car  il 
neft  pas  chofe  que  ie  ne  fiffe  pour  vous  maif  vous 
deues  regarder  a  mon  faict  Tournes  vous  vers  moy 
et  ie  feray  ce  que  vous  vouldres  Pour  dieu  fait  elle 
laiffef  moi  efter  Car  par  ma  foy  il  ne  men  tient  point 
et  pleuft  a  dieu  quil  ne  vous  en  tenift  iamais  plus  que 
il  fait  a  moy  Par  ma  foy  vous  ne  me  toucheries 
iamais  Non  fait  il  Certes  fait  elle  non  Lors  pour 
leffaier  bien  fe  lui  femble  il  lui  dift  Se  ieftoie  tref- 
paffe  vous  feries  tantoft  mariée  a  vng  autre  Sire 
fait  elle  ce  feroit  pour  le  playfir  que  ie  y  ay  eu 
par  le  facrement  dieu  iamais  bouche  domme  ne 
tocheroit  a  la  mienne  Et  fe  ie  fauoie  que  ie  deuffe 
demourer  après  vous  ie  feroie  tant  que  ie  men 
yroie  la  première  Et  commence  a  plourer  Et  ainfi 
fe  contient  la  dame  combien  quelle  penfe  tout  le 
contraire  et  le  bon  home  eft  bien  aife  et  en  mal 
aife  pource  quil  cuide  que  elle  foit  froide  femme  et 
fi  chafte  quelle  nait  cure  de  celle  ordure  et  auffi 
cuide  que  elle  layme  fort  et  auffi  eft  il  a  mal  aife 
pource  quelle  plore  dont  il  a  le  cuer  piteux  et  dou- 
lant  et  ne  fera  iamais  aife  tant  que  elle  foit  apaifee 
Et  trauaille  par  maintes  manières  a  lui  faire  plaifir 
mais  elle  qui  actent  a  ferir  fon  cop  quelle  a  actendu 
pour  auoir  la  robe  nen  fera  rien  mais  fe  lieuera 
bien   matin   a   heure   non   acouftumee     Et   fera   tout 

le  iour  mauluaife   chère   et  naura  délie  nulle  belle 
parolle    puis   venra  lautre  nuit  quelle   fe  couchera 
Et  après  quelle  fera  couchée  le  bon  homme  efcou- 
tera  felle  dort  et  aduifera  felle  a  les  bras  couuers 
Et  la   recouurira  fil   en   eft   meftier    Lors  elle  fera 
femblant  de  foy  efueiller    Et  le  preudomme  lui   dit 
Dormes   vous    mamye     Non    fait  elle     Eftes   vous 
bien  apaifee    Mon  courroux  eft  bien  peu  de  chofe 
et  dieu  mercy  fait  elle  iay  affes  de  biens  en  foufpi- 
rant  puis  quil  lui  plait     Par  dieu  fait  il  mamie  nous 
aurons  affes  et  ay  aduife  vne  chofe  que  vous  feres 
aux  nopces  de  ma  cousine  la  mieux  ordonnée  que 
femme  qui  y  foit    Certes  fait  elle  ie  nentreray    a 
fefte  de  cefte   année     Par  ma  foy  fait  il  fi  feres  et 
aures  ce  que  demandes     Que  ie   demande  fait  elle 
Certes  ie  ne  demande  riens  mais  ainfi  me  foit  dieu 
en  ayde  que  ie  ne  le  demande  pas  pour  enuie  que 
iaye  deftre  iolie     Car  ie  vouldroie   que  ie  nallaffe 
iamais  hors  de  voftre  maifon  fors  a  lefglife  mais  ie 
ne  le  dys  mais  que  pour  les  paroles  qui  en  furent 
tenuef  entre   les    autres     Car  ie    Iay   fceu   par   ma 
commère  qui   en    ouyt  affes  de  paroles   qui  le  me 
dit    Lors  penfe  le  poure  homme  nouueau  mefnagier 
qui  a  beaucop  a  faire  de  chofes  et  a  laduanture  na 
pas  grant  meuble  et  la  robe  couftera  Tmcquante  ou 
foixante  efcus  dor    Et  en  penfant  il  trouue  manière 
de  trouuer   cheuance   et  touteffois   il  la  fault   auoir 
Car  il  voit  fa  femme   qui  a  fon  aduis   eft  bonne  et 
preude  femme    Et  loue  dieu  en  fon  couraige  dont 
il  lui  a  donne  fi  beau   ioel   que    elle  eft    Lors  fe 
retourne  fouuant  de  lun   cofte   fur  lautre  ne  ia  ne 
dorrayra  de  toute  la  nuit  qui   bien  lui  face    Et  au- 

cune  fois  il  aduient  que  la  dame  eft  fi  rufee  que 
elle  congnoit  bien  fon  faict  et  fen  rift  entre  fes  dens 
Quant  vient  au  matin  le  preuxdomme  qui  eft  tout 
debatu  des  grans  fouffis  quil  a  eus  fe  lyeue  et  fen 
va  a  laduanture  prendre  du  drap  et  la  panne  a 
créance  Et  fen  oblige  aux  marchans  ou  emprunte 
ou  engaige  x  liures  de  rente  ou  porte  vendre  vieux 
loyaux  dor  ou  dargent  qui  eftoient  du  temps  de  fon 
père  qui  les  auoit  gardes  et  fait  tant  quil  vient  en 
fa  maifon  garny  de  toutes  lef  chofes  que  la  dame 
demandoit  laquelle  fait  femblant  quil  ne  lui  en 
chault  et  mauldit  tous  ceulx  qui  premièrement  ame- 
nèrent fi  grans  eftas  Et  quant  elle  voit  que  la  chofe 
eft  feure  elle  dit  Mon  amy  ne  me  reprouches  pas 
vn  de  fefiours  que  ie  vous  aie  fait  mectre  voftre 
argent  car  ie  ne  donne  pas  de  robe  que  iaie  vng 
denier  mef  que  ie  foie  chaudement  Briefuement  la 
robe  fe  fait  et  la  fainture  et  le  chaperon  Or  eft  venu 
le  terme  quil  fault  payer  les  créanciers  et  le  pouure 
homme  ne  peut  fournir  Hz  ne  veullent  déporter  et 
le  font  excommunier  et  excecuter  Et  la  dame  le  fcet 
bien  Et  a  laduanture  après  lexcommuniement  par 
ce  quil  naura  peu  paier  la  debte  il  fera  rangregie 
Et  dieu  fcet  le  plaifir  en  quoi  le  poure  homme  vit 
et  vfe  les  iours  Car  la  dame  va  criant  par  la  mai- 
fon et  dit  ainfi  Ha  mauldicte  foit  leure  que  ie  fus 
oncques  née  et  que  ie  ne  mourus  en  mes  aubes 
Helas  oncques  mais  fi  grant  honte  ne  mauint  ne  a 
femme  de  mon  lygnage  Helas  fait  elle  iay  trauaille  a 
gouuerner  la  maison  et  tant  que  iay  peu  faire  ne 
amaffer  fe  pert  Jeuffe  efte  mariée  en  plus  de  xx 
lieux  fe  ieuffe  voulu  ou  ieuffe  eu  plus  donneurs  et  de 

richeffes  car  ie  fcai  bien  comment  leurs  femmes 
font  Et  pource  laffe  que  ne  vient  la  mort  me 
prendre  Ainfi  fait  la  dame  fes  complaintes  qui  ne 
penfe  point  au  gouernement  quelle  a  mis  aux  eftas 
quelle  a  volu  auoir  et  porter  es  nopces  ou  elle  eft 
allée  quant  elle  deuoit  penser  de  fon  mefnage  mais 
elle  met  tout  fur  la  faulte  du  poure  homme  qui  a 
laduanture  ny  a  caufe  et  dont  elle  eft  caufe  efficiente 
et  auffi  il  eft  abefti  par  le  droit  du  ieu  quil  ne 
fe  congnoit  point  quelle  y  ait  faute  Ne  demandez 
ia  les  douleurs  et  lef  penfees  ou  le  poure  homme 
eft  qui  ne  dort  ne  repofe  mais  penfe  a  toute  heure 
comment  il  pourra  apaifier  fa  femme  et  mectre 
remède  a  fon  debte  Mais  il  eft  encores  plus  cour- 
rouffe  de  la  dame  que  fe  donne  malaife  que  du 
furplus  Ainfi  languift  et  chet  en  pourete  Et  a 
peine  fe  relieuera  iames  puis  quil  eft  ainfi  aculle 
mais  tout  ne  luy  eft  que  ioye  Ainfi  eft  enclos  en 
la  naffe  Et  a  laduanture  ne  fen  repent  point  Et 
fil  ny  eftoit  il  fy  mectroit  bien  toft  et  ne  auroit 
iames  bien  tant  quil  y  fuft  Et  la  le  poure  homme 
vfera  fa  vie  en  languiffant  toufiours  et  finira  mife- 
rablement  fes  iours 

La  féconde  ioie  de  mariage  eft  quant  la  dame  fe 
fent  richement  habillée  comme  dit  eft  et  fcet 
bien  quelle  eft  belle  Et  auffi  va  a  plufieurs  feftes 
ou  affemblees  et  pèlerinages  et  aucunefoif  il  ne 
plait  pas  au  mari  Elle  entreprent  daller  en  voiage 
auec  fa  coufyne  la  commère  ou  fon  coufin  qui  a 
laduanture  ne  lui  eft  riens  mais  elle  a  acouftume 
de  ainfi  lappeller  et  pour  caufe  et  fa  mère  qui  voit 
aucune  fois  des  befongnes  dift  au  poure  homme 
que  il  eft  fon  coufin  pour  luy  efclarcir  le  cuer  Et 
aucunefois  le  mary  qui  ne  veult  quelle  y  aille  dira 
quil  ny  a  nulz  cheuaux  ou  autre  chofe  Lors  la 
commère  ou  fa  coufinne  dira  Par  dieu  mon  coufin 
ie  fuis  bien  marrye  dy  aller  Car  iay  bien  affaire 
en  ma  mayfon  Mais  fy  mayft  dieu  fe  ne  fut  voftre 
honneur  et  le  myen  ie  nen  parlaffe  ia  et  par  ma 
foy  ie  fcay  bien  que  ma  coufine  ou  ma  commère 
voftre  femme  ne  luy  plait  gueres  a  y  venir  Car 
ceft  la  femme  en  ce  monde  qui  a  le  plus  grant 
hafte  de  fen  venir  quant  elle  eft  en  quelque  lieu 
hors  de  fa  maifon  Lors  le  preudomme  qui  eft  par 
telles  paroles  vaincu  demandera  quelles  femmes 
yront  ou  quelz  hommes  en  leur  compaignie  Par 
ma  foy  mon  coufin  mon  compère  ou  ma  commère 
y  viendront  Voftre  dame  la  mère  de  ma  coufine 
voftre  femme  et  la  femme  de  tel  et  de  tel  et  fon 
coufin  et  le  voftre     Les   autres  tous  font  de  noftre 

rue  ou  denuîron  Je  vous  ofe  bien  dire  que  il  y  a 
bonne  compaignie  et  fuft  ce  pour  faire  compaignie 
a  la  fille  dung  roy  et  fi  eft  de  preudommye  et  de  tout 
honneur  Et  a  laduanture  celle  qui  parle  doit  auoir 
vne  robe  ou  autre  chofe  pour  bien  iouer  le  per- 
fonage  et  ce  adulent  fouuent  Je  fcay  bien  fait  il 
que  la  compaignie  eft  belle  et  bonne  mais  elle  a 
céans  beaucop  a  faire  Or  luy  donne  le  preudomme 
licence  Et  gardes  bien  fait  il  de  mufer  par  les 
chemins  et  faicte  comme  quil  foit  que  vous  foyes 
venue  au  foir  Lors  la  dame  qui  voit  quelle  a 
congie  fait  femblant  quelle  aymaft  mieux  ny  aller 
point  et  dit  Par  dieu  mon  amy  fait  elle  ie  nay  que 
faire  de  y  aller  ie  vouf  prie  que  ie  ny  aille  point 
Vrayement  dit  laultre  ma  confine  vous  y  viendres 
Lors  le  bon  homme  trait  areiere  fa  commère  et  lui 
dit  Ma  commère  fe  ce  ne  eftoit  pour  fiance  que 
iai  en  vous  elle  nyroit  point  Haa  mon  compère 
fait  elle  par  dieu  qui  tout  le  monde  fit  vous  le 
pouez  bien  et  feurement  faire  Elles  fe  mectent 
au  chemin  et  puis  fe  mocquent  du  bon  homme 
Et  vont  difant  lune  a  lautre  que  il  a  vng  peu  de 
ialoufie  La  fe  rendent  les  galans  de  toutes  pars 
qui  auoient  a  laduanture  mife  en  erre  la  befongne 
a  la  fefte  qui  fut  deuant  Et  factendirent  ycy  a  con- 
clurre  de  tout  leur  faict  Dieu  fcet  comment  la 
dame  eft  feftoie  feruye  et  honorée  pour  lamour  de 
fon  mari  Et  dieu  fcet  comment  elle  femploye  a 
dancer  chanter  et  faire  grant  chère  Et  comment 
elle  prife  pou  fon  mari  quant  elle  fe  voit  tant  prifee 
et  louée  Certes  les  galans  qui  voient  quelle  eft 
bien  habillée  et  bien   appareillée  chafcun  faduance 

près  délie  a  lui  offrir  lun  plus  que  iautre  Car  ioly- 
uete  et  menu  trot  de  femme  monftrent  et  donnent 
hardement  et  atraict  a  tous  rybaux  de  parler  Lung 
prefente  beaux  moz  gracieux  Lautre  marche  fur 
le  pie  ou  lui  eftraint  la  main  Lautre  la  regarde 
dun  regart  tranchant  et  piteux  de  cofte  Lautre  lui 
prefente  vn  dyamant  ou  vng  rubys  Par  lefquelles 
chofes  la  dame  peut  affes  fauoir  de  leur  volente  fe 
elle  eft  telle  que  elle  ait  raifon  aucunement  La  fe 
mect  aucunefois  hors  de  fon  charroi  et  prent  plaifir 
en  aucunes  befongnes  Et  a  lauanture  y  aura  pis 
Or  eft  mis  le  poure  homme  en  neceffite  pour  leftat 
de  fa  femme  lequel  eftat  eft  caufe  de  la  faire  aller 
aux  affemblees  et  aux  feftes  La  fe  rendent  les 
galans  de  toutes  pars  qui  ne  entendent  a  nul  en- 
droit finon  a  decepcion  pour  le  poure  homme  et 
nen  efchape  gueres  Or  il  eft  caufe  de  fa  honte  dont 
aduient  que  par  longue  continuacion  que  la  dame 
lui  en  a  dit  aucune  chofe  il  en  trouue  la  vérité  ou 
il  fen  double  Et  par  ce  chet  en  vne  rage  de  ialou- 
sie  en  laquelle  ne  fe  doit  bouter  nul  fage  homme 
Car  fil  fent  vne  fois  le  mal  de  femme  iamais  nul 
medicin  ne  le  garira  Et  lors  il  la  batra  et  empirera 
la  befongne  Car  elle  ne  fen  chaftiera  iamais  Et 
en  la  bâtant  ne  fait  que  alumer  le  feu  de  la  folle 
amour  délie  et  de  fon  amy  Et  aduient  aulcunefois 
quil  lui  cope  des  membres  dont  aduient  quil  en 
pert  fon  chaftel  et  deuiendra  comme  tout  abesty  et 
met  tout  a  non  chaloir  Et  iamais  puis  que  ainfi 
eft  elle  ne  laymera  fors  que  pour  paffer  temps  et 
pour  ly  faire  vmbre  La  vit  le  poure  homme  en 
peine  et  tourment  moult  grant    Et  tout  ce  il  prent 

pour  ioyes  Or  eft  il  en  la  naffe  bien  parfont  Et 
fil  ny  eftoit  fi  fy  mectroit  il  bien  parfont  et  a  grant 
hafte  La  vfera  le  poure  homme  fa  vie  en  langif- 
fant  toufiours    Et  finira  miferablement  fes  iours 

La  tierce  ioie  de  mariage  fi  eft  que  après  que  le 
ieune  homme  et  fa  femme  qui  eft  bien  ieune 
ont  bien  prins  de  leurs  plaifances  elle  deuient  groffe 
et  a  laduanture  ce  ne  fera  pas  de  fon  mari  que 
adulent  fouuent  Lors  entre  en  fouffy  et  en  tour- 
ment le  poure  mari  car  il  court  et  trote  pour  quérir 
a  la  dame  ce  que  il  lui  fault  Et  fil  chet  en  courant 
il  fe  pourra  bien  afoler  Et  fera  grant  aduanture 
fil  apporte  viande  qui  plaife  a  la  dame  combien  qull 
ait  mis  grant  peine  a  la  quérir  Et  adulent  que  pour 
les  viandes  et  pour  les  aifes  ou  elle  eft  que  lapetit 
luy  paffe  pource  quelle  eft  ennuyé  des  viandes  com- 
munes Si  defire  dauoir  chofes  eftranges  et  nou- 
uelles  pource  en  conuient  auoir  Et  conuient  que 
le  poure  homme  trocte  a  pie  ou  a  cheual  de  nuyt 
ou  de  iour  pour  en  auoir  En  tel  tourment  eft  le 
pouure  homme  fept  ou  huit  moys  que  la  dame  ne 
fait  que  mignoter  et  fe  plaindre  Et  le  poure  homme 
pourte  toute  la  charge  de  la  maifon  de  leuer  matin 
et  de  choucher  tard  et  de  penfer  a  fon  mefnage 
félon  leftat  de  quoy  il  eft  Sy  approche  le  temps 
de  lenfantement  et  conuient  quil  ait  compères  et 
commères  a  lordonnance  de  la  dame  Or  a  il  grant 
fouffy  de  quérir  ce  que  il  lui  fault  pour  les  com- 
mères nourriffes  et  matrofnes  qui  feront  pour  gar- 
der la  dicte  dame  tant  comment  elle  fera  en  la 
couche    et    fi    beront    de    vin    autant    comment    on 

mectroit  en  vnes  vielles  botes  Or  double  fa  peine 
Or  fe  voue  la  dame  en  fa  douleur  en  plus  de  xx 
pèlerinages  Et  auffi  le  poure  homme  fe  voue  a 
tous  faints  Si  viennent  commères  de  toutes  pars 
Or  conuient  il  que  le  bon  homme  quiere  et  que  il 
face  tant  quil  foient  bien  aifes  La  dame  et  les 
commères  parlent  et  dient  de  bonnes  chofes  et  fe 
tiennent  bien  aifes  quiconques  ayt  peine  de  le  quérir 
quelque  temps  quil  face  Et  quant  le  mary  fera 
dehors  lune  délies  dira  Helas  mon  compère  a  main- 
tenant maie  durte  qui  eft  dehors  car  il  fait  mal 
temps  et  lautre  refpont  quil  ny  a  force  et  quil  eft 
bien  aife  et  fil  adulent  que  il  faille  aucune  chofe 
qui  leur  plaife  lune  des  commères  dira  ma  commère 
ie  mefmerueille  bien  et  fy  font  toutes  mes  comme- 
ref  qui  cy  font  de  voftre  mary  qui  fait  fi  petit  conte 
de  vous  et  de  voftre  enfant  Or  regardes  quil  en 
feroit  fe  vous  en  auies  eu  cincq  ou  fix  II  appert 
quil  ne  vous  ayme  gueres  Si  lui  fiftes  vous  plus 
grant  honneur  de  le  prendre  quil  aduint  oncques  a 
nul  de  fon  lignage  Par  dieu  fe  mon  mary  me  fai- 
foit  ainfi  Jaimeroie  mieulx  quil  neuft  oeil  en  tefte 
Ma  commère  fait  lautre  nacouftumes  pas  a  vous 
laiffer  ainfi  mectre  foubz  le  pie  car  il  vous  en  feroit 
autant  ou  plus  quant  feries  autrefois  acouchee  Ma 
coufine  fait  lautre  ie  mefmerueille  bien  veu  que 
vous  eftes  fage  femme  et  de  bonne  lignye  et  quil 
neft  pas  voftre  pareil  chascun  le  fcet  bien  comment 
vous  lui  foufres  Et  il  nous  porte  a  toutes  grant 
dommage  Lors  la  dame  refpont  et  dit  Vrayement 
mes  chères  commères  ie  ne  fcai  quen  faire  ne  com- 
ment men  cheuir  tant  eft  mal   homme     II  eft  mal 

homme  dit  lune  dalles  voici  mes  commères  qui  ycy 
font  qui  fceuent  bien  quant  ie  fus  mariée  auecques 
mon  mari  on  disoit  quil  eftoit  fi  diuers  et  que  il 
me  tueroit  Par  dieu  ma  commère  il  eft  bien  donte 
la  mercy  dieu  car  il  aymeroit  mieulx  foy  eftre  rompu 
vng  bras  que  il  meuft  dit  defplayfir  Mais  au  com- 
mencement il  cuida  commencer  vne  manière  de 
parler  et  de  ferir  Mais  par  le  facrement  de  dieu 
ie  len  garday  bien  et  prins  le  frain  aux  dens  tant 
quil  men  ferit  vgne  fois  ou  deux  dont  il  fit  que  fol 
Car  ien  ay  fait  pis  que  deuant  Et  tant  que  ie  fcay 
bien  que  il  a  dit  a  ma  commère  quil  ny  pourroit  plus 
mectre  remède  Je  puis  dire  et  faire  quanques  ie 
vueil  mais  la  dernière  parole  me  demourra  foit  tort 
foit  droit  Mais  il  ne  eft  ieu  que  a  loueurs  et  ny 
a  que  faire  Car  mamy  e  ie  vous  iure  quil  ne  eft 
homme  fi  efchars  que  fa  femme  ne  face  franc  et 
de  bonnaire  felle  eft  telle  quelle  ait  aulcun  enten- 
dement en  elle  Gardes  ma  coufine  fait  lautre  que 
vous  lui  fongnes  bien  quant  il  fera  venu  •  Ainfi  eft 
gouuerne  le  poure  homme  et  toufiours  boyuent 
comme  botes  arfes  Elles  prennent  congie  iufques 
a  lendemain  et  venront  veoir  comme  elle  fera  gou- 
uernee  Quant  vient  que  le  poure  homme  eft  venu 
de  pouruoir  vitailles  ou  autres  chofes  a  laduanture 
on  fait  grant  degaft  du  fien  dont  il  eft  en  grant 
fouffi  II  arriue  vne  heure  ou  deux  de  nuit  pour 
ce  quil  vient  de  loing  et  a  grant  enuie  de  fauoir 
fe  la  dame  eft  bien  faine  et  comment  il  lui  va  Or 
nofe  coucher  hors  de  fa  maifon  pour  doubte  de 
defpendre  II  entre  a  loftel  en  ioye  Tous  les  fer- 
uiteurs   et  feruantes    font  inftruis   a  la  pofte   de  la 

dame  Car  autrement  ilz  ny  demouurroyent  point 
tant  fuffent  il  bons  et  leaux  Et  demande  comment 
il  lui  va  et  la  chamberiere  qui  la  garde  lui  refpont 
quelle  eft  fort  malade  et  que  oncques  puis  quil 
partit  ne  menga  mais  elle  eft  vng  petit  apaifee 
Lors  croit  la  doleur  a  lome  qui  a  lauanture  eftoit 
bien  moullie  et  bien  mal  monte  qui  aduient  fouuent 
Et  a  lauanture  il  eft  fangeux  car  fon  cheual  eft 
foyble  a  paffer  vn  mauluaiz  paf  Et  par  aduanture 
naura  menge  le  bon  homme  de  tout  le  iour  mais 
encores  ne  mengera  il  iufques  a  tant  que  il  fâche 
de  la  dame  comment  il  lui  va  Lors  la  nourriffe  et 
les  vielles  matrones  et  feruantes  qui  font  inftruites 
en  leur  raeftier  font  bien  leur  perfonnage  et  font 
bien  les  courroucées  Lors  le  bon  home  ne  fe  peut 
tenir  que  il  ne  voife  deuers  elle  et  loyt  plaindre 
baffement  de  lentree  de  la  chambre  et  vient  vers 
elle  Et  facoude  fur  le  lict  deuant  elle  et  lui  de- 
mande Que  faictes  vous  mamye  Mon  amy  ce  fait 
elle  ie  fuis  trop  malade  Et  ou  fentes  vous  le  mal 
Mon  ami  fait  elle  vous  fauez  que  ie  fuis  bien 
foyble  de  piefca  Mamie  fait  il  que  naues  vous  or- 
donne a  vous  faire  vng  coulis  de  chapon  Ainfi 
maift  dieu  mon  amy  ilz  me  en  ont  fait  mais  ilz  ne 
fceuent  le  faire  Par  ma  foy  ie  vous  en  feray  ou 
il  ne  touchera  que  vous  et  moy  et  en  mengeres 
pour  lamour  de  moy  Je  le  vueil  bien  mon  amy 
Lors  le  bon  homme  fe  met  en  voye  et  a  cuifiner 
et  fard  a  faire  le  brouet  pour  le  garder  de  fumer 
Lors  il  tence  fes  gens  et  dit  quilz  ne  font  que  beftes 
Adonc  fen  va  atout  fon  brouet  Et  le  porte  a  la 
dame  et  lefforce  et  la  prie  quelle   en   prengne  vne 

partie  pour  lamour  de  lui  Et  elle  dit  que  ce  eft 
trefbon  Et  celui  que  les  autres  auoient  faict  ne 
valoit  rien  Le  bon  homme  fen  va  foupper  on  lui 
apporte  la  viande  qui  neft  pas  feulement  la  viande 
des  commères  a  laduanture  des  vielles  matrofnes 
quelles  ont  mafche  tout  le  iour  Et  boyuent  dieu 
fcet  comment  Ainfi  fen  va  coucher  en  tout  fouffy 
Et  quant  vient  lendemain  deuers  matin  il  lui  dift 
Mamye  il  eft  temps  que  vous  releues  et  ailes  a  la 
meffe  Car  nous  fayfons  fi  grant  defpence  que  noftre 
argent  ne  le  pourroit  porter  Et  la  dame  refpont 
Il  ny  a  encores  gueres  que  ie  fuyf  acouchee  et  ne 
me  pourroie  encores  fouftenir  ie  croy  quil  vous 
tarde  bien  que  ie  ne  fuis  défia  a  befongner  par  la 
mayfon  aprendre  la  peine  qui  ma  tuée  Helas  ie 
voy  bien  que  ie  auray  beaucop  a  fouffrir  au  tempf 
avenir  Se  iauoie  eu  x  ou  douze  enfans  que  ia  ne 
fera  fe  dieu  plait  Et  plaife  a  dieu  que  ie  nen  aye 
lames  point  et  luy  pleuft  quil  euft  fait  fon  com- 
mandement de  moi  mais  fa  volente  foit  faicte  Haa 
fait  le  bon  home  vous  vous  efmouues  et  fans  caufe 
Neft  ce  pas  voir  Car  par  dieu  iofe  bien  dire  que 
oncques  poure  home  de  mon  eftat  ne  fouffrit  plus 
que  iay  Or  auant  ie  fuis  content  que  vous  leues 
quant  il  vous  plaira  Je  confeille  fait  elle  que  on 
aille  dire  a  mes  commères  quelles  ne  viengnent 
point  et  que  ie  fuis  mal  difpofee  Mamye  fait  il 
elles  vyendront  et  feront  bien  ayfes  Sire  fait  elle 
laiffes  moy  efter  et  en  faictes  ce  que  vous  vouldres 
Lors  vient  vne  des  matrones  qui  garde  la  dame  et 
dit  au  preuxdomme  Monfeigneur  ne  lenfumes  point 
de  paroles   car  il  y  a  grant  péril  a  vne  femme  qui 

^     23    ^ 


a  le  cerueau  vuide  et  eft  Foible  et  de  petite  cor- 
pulance  Lors  elle  tire  fa  courtine  Ainfy  vit  le  bon 
homme  en  languiffant  toufiours  et  miferablement 
finira  fes  iours 

La  quarte  ioye  de  mariage  fy  eft  quant  celui  qui 
a  efte  marie  et  a  efte  en  fon  mefnage  et  de- 
meure fept  ou  huyt  ans  et  a  fix  ou  fept  petis  en- 
fans  Et  a  paffe  tous  lef  maulx  iours  et  maies  nuits 
et  toutes  les  malleuretes  deffufdictes  Et  dont  il  a  eu 
maint  mauluaiz  bont  et  eft  fa  ieuneffe  fort  refroydee 
tant  quil  fuft  temps  de  foi  repentir  fil  peuft  Car  il  eft 
auffi  mat  du  mefnage  et  fi  treflas  que  il  ne  lui  en  chault 
plus  de  femme  ne  quelle  die  ne  quelle  face  Car 
il  eft  auffy  adure  comme  afne  a  laguillon  Le  pouure 
homme  a  vgne  fille  ou  deux  a  marier  et  leur  tarde 
leure  Et  font  es  ieux  Et  a  laduanture  le  bon  homme 
na  pas  grant  cheuance  Car  il  fault  aux  filles  ou 
autres  enfans  chauffes  pourpoins  et  autres  vitailles 
Et  plufieurs  autres  chofes  Et  mefmement  les  filles 
il  fault  tenir  iolietement  pour  trois  chofes  Lune 
pource  quelles  en  feront  plus  toft  demandées  de 
plufieurs  galans  Lautre  fi  eft  que  fe  le  preuxdomme 
nen  vouloit  rien  faire  il  nen  feroit  rien  pour  lui  car 
la  dame  qui  a  paffe  par  ycelle  voye  comme  elles 
font  ne  le  fouffriroit  pas  Lautre  fi  eft  pource  que 
les  filles  ont  le  cuer  bon  et  gay  de  leur  couftume 
Et  iamais  ne  feront  aultrement  quelles  ne  foyent 
iolies  Et  a  laduanture  qui  ne  les  tiendroit  ilz  trou- 
ueroient  manière  dauoir  leurs  iolyuetes  de  quoy  ie 
me  taiz  Et  ainfi  le  bon  homme  eft  efbahy  de  tous 
les   coftes    Et  porte  les  grans    charges    qui  fera  a 

laduanture  mal  habille  et  ne  lui  en  chault  mais  quil 
viue  et  auffi  lui  fouffit  bien  comme  au  poiffon  qui 
eft  en  la  naffe  qui  auroit  bon  tempf  Ton  le  laiffaft 
viure  en  languiffant  mais  on  lui  abrège  fes  iours 
Si  fait  on  au  poure  homme  qui  eft  mis  en  la  naffe 
de  mefnage  pour  les  tourmens  que  iay  dis  et  autres 
innumerables  Et  pource  lui  volant  les  charges  et 
les  chofes  que  il  a  faire  comme  iay  dit  il  ne  lui 
chault  mes  quil  viue  et  met  tout  a  non  chaloir  comme 
vn  cheual  recreu  ne  fait  compte  des  efperons  ne  de 
chofe  qui  oncques  lui  fut  faicte  Ce  non  obftant 
il  fault  quil  trote  et  aille  dehors  pour  gouuerner  fa 
terre  félon  leftat  dont  il  eft  II  a  a  laduanture  deux 
pouref  cheuaux  ou  vng  ou  nul  maintenant  fen  va 
trente  ou  quarante  lieues  a  vgne  affife  ou  en  par- 
lement pour  vne  vielle  caufe  qui  a  dure  long  temps 
Il  a  vnes  botes  qui  ont  trois  ou  quatre  ans  Et 
ont  efte  apareillees  par  bas  tant  que  ce  qui  fouloit 
eftre  aux  genoulx  eft  au  millieu  de  la  iambe  II 
a  vns  efperons  du  temps  au  roy  cloutaire  dont  lun 
na  point  de  molete  et  vne  robe  de  parement  qui  a 
bien  dix  ans  mais  il  na  acouftume  de  la  porter  fi 
non  aux  bonnes  feftes  et  quant  il  alloit  dehors  Et 
eft  de  vielle  façon  pource  que  depuis  quelle  eft 
faicte  il  eft  venu  dautres  nouuelletes  de  robes  Et 
quelques  ieux  ou  instrumens  quil  voie  il  lui  fouuient 
toufiours  de  fon  mefnage  II  vit  pourement  fur  les 
chemins  et  les  cheuaux  mefmes  fil  en  a  et  vng 
varlet  tout  defgarote  qui  a  au  cofte  vne  vielle  efpee 
toute  enroullie  que  fon  maiftre  gaigna  en  la  ba- 
taille de  Flandres  II  porte  vnef  vielles  bouges  ou  le 
poure  homme  porte    fon    harnoys    de    iambes  a   la 

bataille  Briefuement  le  bon  homme  fait  le  mieulx 
qui!  peut  et  a  petis  defpens  Car  il  a  affes  a  la 
maifon  qui  lui  defpent  Et  auffi  eft  il  plus  empefche 
daduocas  de  fergens  et  de  greffiers  et  fen  vient  le 
plus  toft  quil  peut  en  fa  maifon  Et  a  laduanture 
que  leure  eft  auffi  près  du  matin  comme  du  foir 
et  ne  trouue  que  fouper  car  la  dame  et  tout  fon 
mefnage  font  couches  et  le  bon  homme  prent  tout 
en  pafcience  car  il  la  bien  acouftume  Et  sil  ad- 
ulent que  le  bon  homme  arriue  de  bonne  heure 
fort  las  et  trauaille  et  a  le  cuer  pencif  et  charge  et 
angoiffeux  de  fes  befongnes  et  cuide  bien  eftre  ar- 
riue combien  que  il  a  maintes  fois  eu  auffi  bien 
quil  penfe  dauoir  La  dame  tance  et  tempefte  par 
la  maifon  et  fâchez  que  quelque  chofe  que  le  bon 
homme  commande  ou  die  les  feruiteurs  nen  feront 
compte  car  Hz  feront  tous  de  la  dame  et  les  aura 
tous  endoctrines  Et  pource  il  pert  fa  peine  de 
riens  commander  fil  ne  plait  a  la  dame  Se  le  poure 
varlet  qui  a  efte  auecques  luy  demande  chofe  pour 
lui  ou  pour  fes  cheuaux  il  sera  fufpec  et  reboute 
et  noufera  rien  dire  Et  auffy  le  bon  homme  qui 
eft  fage  et  ne  veult  point  fayre  de  noife  prent  tout 
en  pafcience  et  dit  Dame  vraiement  vous  faictes 
bien  des  voftres  et  la  dame  refpont  vous  aues  plus 
perdu  que  vous  ne  gaingneres  de  deux  ans  Je 
vous  auoie  piefca  bien  dit  de  par  tous  les  dyables 
que  vous  feiffies  fermer  noftre  polallier  la  martre 
ma  mengie  trois  de  mes  vielles  gelines  dont  vous 
vous  apercepures  bien  du  dommage  par  dieu  fe 
vous  viues  voftre  aage  vous  feres  le  plus  poure 
homme  de  voftre  lignage     Belle  dame  ce  fait  il  ne 

me  dictes  point  telles  parolef  dieu  mercy  iay  affes 
et  auray  fe  dieu  plait  Et  y  a  de  bonnes  gens  en 
mon  lygnaige  Ha  voy  fait  elle  en  voftre  lignage 
par  saincte  marie  ie  ne  fcay  ou  il  font  mais  au 
moins  ie  nen  voy  gueres  Par  ma  foy  fait  il  dame 
il  en  y  a  de  bons  et  qui  vous  valent  bien  Eulx 
fait  elle  quilz  me  valent  Oy  fait  le  preudomme 
Par  dieu  fait  elle  vostre  fait  fuft  bien  petit  fe  ne 
fuffent  mes  amif  Et  pour  dieu  belle  dame  laiffes 
efter  ces  paroles  Certes  fait  elle  ilz  vous  refpon- 
droient  bien  fe  vous  leur  parlies  de  ceftes  paroles 
Lors  le  bon  homme  fe  taift  car  a  laduanture  il  a 
doubte  quelle  le  die  a  fes  parens  Et  adoncques 
fe  prent  a  plourer  lun  des  petis  enfans  Et  la  dame 
le  prent  et  bat  trefbien  de  bonnes  verges  par  def- 
pit  du  bon  homme  plus  que  pour  autre  chofe  Lors 
dit  le  preudomme  Belle  dame  ne  le  bâtes  plus 
et  fe  cuide  courroucer  Et  la  dame  commence  a 
tencer  et  dit  Ha  de  par  tous  les  diables  vous 
naues  pas  la  peine  de  les  gouuerner  ne  ilz  ne  vous 
couftent  gueres  et  ie  fuis  tous  les  iours  après  que 
malle  mort  fy  puift  mectre  Haa  belle  dame  fait  il 
ceft  trefmal  dit  Hauoi  mon  feigneur  ce  fait  la  nour- 
riffe  vous  ne  fcauez  pas  la  peine  qui  y  eft  et  quil 
nous  fault  endurer  a  les  nourrir  Par  ma  foy  dit  la 
chamberiere  ceft  grant  honte  a  vous  Quant  vous 
venes  de  dehors  la  maifon  deuft  eftre  refiouye  de 
voftre  venue  et  vous  ne  faictes  que  noife  et  débat 
Et  ainfy  le  bonhomme  foy  voiant  acule  de  toutes 
pars  et  voit  quil  ny  peut  riens  gaigner  fen  va  cou- 
cher fans  fouper  et  par  auanture  tout  moullie  et 
morfondu  et  fil  foupe  dieu  fcet  comment  il  eft  aife 

et  quelle  plaifance  il  a  puis  fen  va  coucher  et  oit 
toute  la  nuit  les  enfans  crier  Et  la  dame  et  la 
nourriffe  les  laiffent  crier  tout  en  efciant  pour  defpit 
du  poure  homme  Et  ainfi  paffe  la  nuyt  en  fouffy 
et  en  tourment  et  tient  tout  a  ioye  veu  quil  ne  voul- 
droit  pas  autrement  Pource  y  eft  et  demourra  touf- 
iours  et  finira  miferablement  fes  iours 

La  quinte  Joye  de  mariage  fy  eft  quant  le  bon 
homme  eft  marie  pour  les  grans  trauaulx  quil 
a  endures  et  portes  longuement  eft  math  et  las  et 
eft  fa  ieuneffe  fort  refroydee  Et  a  laduanture  il  a 
femme  de  plus  grant  lygnye  quil  neft  ou  plus  ieune 
quil  neft  qui  font  deux  grans  chofes  Car  nul  homme 
ne  fe  peut  mieulx  gafter  que  foy  enueloper  en  ces 
deux  lieux  pour  ce  que  ce  font  deux  répugnances 
quon  veult  acorder  contre  nature  et  contre  droit  Aul- 
cunefois  ilz  ont  des  enfans  et  aulcunefois  ilz  nen 
ont  point  Ce  non  obftant  la  dame  ne  fen  eft  pas 
tant  donne  de  peine  comme  le  bon  homme  qui 
moult  trauaille  a  la  tenir  bien  aife  Et  pour  maintenir 
leftat  quelle  a  toufiours  voulu  auoir  iolyf  et  de  grant 
couft  et  ny  euft  il  que  celle  fy  faut  il  quil  aille 
auant  Car  elle  ne  veult  point  abaiffer  fon  lignage 
et  fon  mary  fe  tient  pour  tout  honnore  de  ce  que 
dieu  lui  fit  la  grâce  quil  la  peuft  auoir  Et  adulent 
fouuent  que  quant  ilz  tencent  ensemble  elle  luy  dit 
par  manière  de  menaces  que  fes  amis  ne  la  lui 
baillèrent  pas  pour  la  paillardir  et  que  elle  fcet 
bien  dont  elle  eft  venue  Et  dit  que  quant  elle 
voudra  efcripre  a  fes  amis  et  coufins  ilz  la  vien- 
dront tantoft  quérir  Et  pource  ne  lui  ofe  toucher 
de  la  main  quoy  que  il  die  de  bouche  Ainfi  eft 
en  grant  feruage  fe  me  femble  Et  peut  bien  eftre 
que  les  amis  leuffent  bien   mariée  plus  grandement 

et  plus  haultement  et  ne  leuffent  pas  baillée  au 
poure  homme  fe  ne  fuft  vn  petit  efchapillon  quelle 
fit  en  fa  ieunefce  par  vne  auanture  qui  lui  aduint 
par  chaude  cole  Dont  le  bon  homme  nauoit  rien 
fceu  ou  a  lauanture  en  auoit  oi  parler  et  dire  au- 
cune chofe  Mais  le  bon  homme  qui  eft  fait  a  la 
bonne  foy  et  du  bon  crefme  oyt  iurer  a  moult  de 
bonnes  gens  que  ce  furent  mauuaiz  langages  qui 
furent  controuues  et  fans  caufe  contre  la  bonne 
dame  ou  bourgoife  comment  de  beaucoup  dautres 
qui  font  vitupérées  et  blafmees  a  grant  tort  dieu 
le  fcet  ceft  par  ces  iolis  compaignons  qui  vont  et 
viennent  par  ces  ruef  parlans  des  bonnes  preudef- 
femmes  quant  autre  chofe  nen  peuent  faire  Si  eft 
ainfi  que  la  bonne  dame  qui  voit  et  regarde  fon 
mari  qui  a  delaiffe  tout  efbat  et  toute  ioye  et  penfe 
a  acquérir  cheuance  ou  terre  ou  a  laduanture  il  a 
grant  cheuance  et  eft  chiche  a  la  mife  qui  neft  pas 
chofe  plaifante  a  la  dame  pource  quelle  veult  fouuent 
auoir  nouuelletes  félon  le  temps  tant  en  robes  fain- 
tures  atours  ou  autres  chofes  ainfi  quelle  voit  fes 
compaignes  ou  elle  va  aux  dances  ou  aux  feftes 
auec  fes  coufines  et  auecques  fes  commères  Et 
auec  vng  qui  fe  dit  fon  coufin  et  a  lauanture  il  ne 
lui  eft  rien  Et  adulent  aucunefois  pour  les  grans 
aifes  ou  elle  eft  et  quelle  oyt  et  voit  dire  moult  de 
bonnes  chofes  elle  mect  en  mefprifon  fon  mary  et 
fait  vng  amy  tel  que  bon  lui  femble  Et  par  ainfy 
elle  ne  aymera  iamais  fon  mary  Car  fon  mari  eft 
tant  auaricieux  et  plain  de  penfees  et  elle  neft  pas 
entrée  en  telle  auarice  ou  il  eft  Et  eft  en  fa  ieu- 
nefce laquelle  elle  veult  employer  en  plaifances  et 

delectacions  Si  va  fouuent  la  ou  elle  fcet  trouuer 
fon  amy  qui  eft  fres  et  iolyf  Et  aucuneffois  il  ad- 
ulent fouuent  quelle  ne  la  peu  veoir  a  fon  honneur 
mais  elle  a  eu  meffagef  quelle  le  doit  veoir  a  cer- 
taine heure  Et  après  ce  quant  vient  au  foir  que 
le  bon  homme  eft  couche  et  fe  veult  vng  petit 
efbatre  auecques  fa  femme  Et  elle  a  qui  il  fouiendra 
du  gentil  galant  fon  amy  quil  y  a  huit  iours  ou 
plus  que  elle  ne  le  vit  Et  doibt  venir  demain  tout 
enrage  et  tout  affame  Car  a  laduanture  il  a  langy 
et  veille  par  rues  et  iardins  par  longtemps  que  ilz 
nont  peu  parler  enfemble  et  pour  cefte  caufe  quant 
il  pourra  demain  y  aduenir  il  fera  chault  et  mer- 
ueilleux  tant  pour  lappetit  que  pour  la  hafte  que  il 
aura  Et  peut  eftre  auffi  quilz  feront  bien  de  loifir 
lung  et  lautre  pour  faire  lef  plaifirs  que  homme 
pourroit  penfer  Et  fcaches  quelle  fait  cent  chofes 
a  fon  amy  Et  monftre  des  tours  damours  Et  fait 
plufeurs  petitef  melencolies  quelle  ne  feroit  pas  a 
fon  mary  et  auffi  fon  amy  lui  fera  tous  les  plai- 
firs que  il  pourra  Et  lui  fera  maintes  fredaines  ou 
elle  prendra  grant  plaifir  ce  que  nulz  maris  ne 
fcauroient  faire  et  fi  le  fceuent  bien  faire  auant  quilz 
foient  maries  Si  la  oublie  pource  quil  le  mect  a 
non  chaloir  Et  auffi  il  ne  le  voudroit  pas  faire 
Car  il  lui  fembleroit  quil  ly  aprendroit  ce  quelle 
fcet  mieulx  que  lui  Quant  la  dame  fi  a  amy  a  fa 
plaifance  et  ilz  fe  peuent  trouuer  enfemble  ilz  fe 
font  tant  de  ioyes  et  de  plaifirs  enfemble  que  nul 
ne  le  pourroit  dire  Et  tant  que  le  fait  du  mari 
neft  rien  prife  Apres  lefquelz  plaifirs  la  dame  prent 
autant  defbat  et  de  plaifirs  de  fon  mary  comment 

vng  bon  tafteur  de  vin  feroit  dung  petit  vin  rippope 
après  vn  bon  vin  ou  après  vn  bon  ypocras  Car 
quant  aucunefois  vng  bon  beueur  qui  a  grant  foif 
et  boit  dun  petit  vin  rippope  ou  enfufte  Et  pour 
la  grant  foif  que  il  a  il  le  trouue  affes  bon  en  le 
beuant  mais  quant  il  la  beu  il  trouue  vng  mauuais 
remors  Et  qui  en  vouldroit  encores  trayre  il  nen 
vouldroit  plus  finon  en  deffaulte  daultre  meilleur 
Ainfi  fâchez  que  la  dame  qui  a  fon  amy  a  fon  defir 
en  neceffite  a  la  requefte  de  fon  mari  en  prent 
aucunefois  pour  paffer  tempf  Et  pour  ce  quant  il 
en  veult  et  fa  femme  non  elle  dit  Mon  amy  layffes 
moy  efter  et  actendes  deuers  matin  Certes  mamye 
non  feray  tournes  vous  vers  moy  Par  dieu  mon 
ami  vous  me  ferles  grant  plaifir  fe  vous  actendies 
iufques  au  matin  Lors  fe  tourne  le  bon  homme 
qui  ne  lui  ofe  toucher  Et  fe  tient  en  paix  iufques 
au  matin  Lors  la  dame  qui  a  penfe  a  fon  amy 
Et  a  intencion  de  le  veoir  demain  qui  ne  eft  pas 
tout  vng  dit  a  foy  mefmes  quil  ny  touchera  ia  le 
matin  Et  pource  bien  matin  fe  lyeue  et  puis  fait 
femblant  de  eftre  bonne  mefnagiere  Et  le  laiffe 
dormir  Et  a  laduanture  aura  bien  tous  fes  defirs 
et  ioyes  auecques  fon  amy  auant  que  fon  mari  foit 
leue  Et  après  ce  elle  fait  trop  bien  le  mefnage 
Aucunefois  il  adulent  quelle  ne  fe  lieue  pas  et  que 
elle  fe  plaint  des  deuant  iour  et  mignote  Et  le 
bon  homme  lui  demande  Quauez  vous  mamie 
Vrayement  fait  elle  ie  ay  fi  grant  mal  au  cofte  ou 
au  ventre  que  ceft  merueille  Je  cuide  que  ceft  le 
mal  que  iay  acouftume  dauoir  Mamye  fait  il  tour- 
nes vous  deuers  moy    Par  dieu   mon   amy  fait  elle 

ie  fuis  auffi  chaude  comme  le  feu  et  nay  oncques 
peu  dormir  Lors  le  bon  homme  lacolle  et  trouue 
quelle  eft  bien  chaulde  Voire  mais  ceft  dautre 
maladie  quelle  ne  dit  Car  elle  a  fongie  par  aduan- 
ture  que  elle  eftoit  avecques  fon  amy  et  pource 
eft  elle  ainfi  chaude  Lors  le  bon  homme  la  couure 
bien  que  point  de  vent  ny  entre  pour  lui  faire  boyre 
fa  fueur  Et  luy  dift  Mamie  tenes  vous  bien  en 
voftre  fueur  Et  ie  feray  bien  faire  la  befongne 
Lors  le  bon  homme  fe  lieue  fans  feu  a  lauanture 
et  fans  chandelle  et  quant  il  eft  le  temps  quelle  fe 
lieue  il  lui  fait  faire  du  feu  et  la  dame  fe  dort  a  fon 
aife  et  fen  rit  tout  par  elle  Vne  autre  fois  le  bon 
homme  fi  fe  veult  efbatre  auecques  elle  qui  feft 
excufee  plufieurs  fois  comme  iay  dit  deuant  En- 
cores  trouera  manière  defchaper  Car  elle  ne  prife 
riens  fon  faict  Et  le  bon  homme  en  a  grant  befoing 
et  lacolle  et  baife  Et  dieu  fcet  comme  elle  en  eft 
aife  fil  eft  ainfi  quelle  foit  telle  comme  dit  eft  de- 
uant Lors  dit  ainsy  Pleuft  a  dieu  mon  ami  que 
vous  ne  le  fiffiez  iamais  tant  que  ie  vous  en  requiffe 
premièrement  et  comment  fait  il  ne  le  feries  vous 
point  Par  mon  ame  ie  cuide  que  non  et  a  mon 
aduis  ien  vauldroie  mieux  Et  fe  ieuffe  fceu  ce 
auant  que  ie  fuffe  mariée  ie  ne  Ieuffe  iamais  efte 
Et  quoy  dia  fait  il  pourquoi  vous  mariaftes  vous 
doncquef  Par  mon  ame  mon  amy  ie  ne  fcay  Je 
eftoie  ieune  fille  et  faifoye  ce  que  mon  père  et  ma 
mère  me  difoient  Et  combien  quelle  dift  a  laduan- 
ture  en  auoit  elle  bien  tafte  deuant  Queft  ce  a  dire 
fait  le  bon  homme  ie  ne  vous  trouuay  iamef  de  ma 
vie  finon   en   cefte    oppinion     Je  ne  fcay  par  mon 

ame  fait  elle  mon  amy  fe  ce  neftoit  pour  faire  voftre 
plaifir  ie  nen  vouldroie  point  Le  bon  homme  eft 
bien  ayfe  et  dit  a  foy  mefmes  quelle  eft  ainfi  froyde 
femme  Et  quil  ne  lui  en  chault  et  a  laduanture  elle 
eft  femme  blanche  et  de  petite  complexion  parquoi 
il  le  croit  mieux  Lors  il  la  baife  et  lembraffe  et 
lui  fait  ce  que  lui  plaift  Et  la  dame  a  qui  il  fou- 
uient  bien  dautres  chofes  voulfit  bien  eftre  ailleurs 
Et  luy  laiffe  fayre  et  fe  tient  pefantement  et  ne  fe 
aide  de  rien  mais  ne  fe  hobe  ne  que  feroit  vne  pierre 
ou  vne  piefce  de  boys  Le  bon  homme  fe  peine 
fort  qui  eft  lort  et  pefant  Et  ne  fe  fcet  pas  bien 
aider  comment  dautres  feroient  bien  La  dame 
tourne  vng  peu  fa  chiere  a  cofte  Car  ce  ne  eft  pas 
le  bon  yppocras  quelle  a  autrefois  eu  et  pource  quil 
lui  ennuyé  fi  dit  Mon  amy  vous  maffoles  toute  et 
auffi  mon  amy  vous  en  vauldres  mains  Le  bon 
homme  fe  tient  le  plus  chèrement  quil  peut  quil 
ne  lui  face  mal  et  y  mect  bien  longuement  Mais 
il  en  efchape  a  quelque  peine  et  craint  bien  a  foy 
y  mectre  vne  autre  fois  tant  pour  fa  peine  que  pour 
dobte  de  faire  defplaifir  a  la  dame  Car  il  croit  que 
elle  nen  veult  point  Si  le  mect  en  telle  dance  quil 
croit  quelle  foit  de  foyble  complexion  pour  ce  que 
a  lauanture  elle  eft  defcoulouree  et  pource  le  croit  il 
mieulx  Mais  fil  adulent  que  cefte  dame  veulle  auoir 
robe  ou  autre  chofe  de  fon  mary  elle  fcet  bien  fa  con- 
dicion  Et  fcet  bien  quant  il  fera  temps  de  befongner 
Et  aduife  en  foy  mefmef  de  le  tromper  pour  auer  ce 
quelle  veult  demander  Quant  ilz  font  tous  feules 
en  leur  chambre  en  délices  et  plaifirs  Et  la  dame 
voit  bien  que  il  a  afaire   délie  elle  lui  fait  fi  bonne 

chère  que  ce  eft  merueilles  Car  femme  qui  eft 
bien  aprife  fait  mille  chofes  nouelles  de  faire  bonne 
chiere  a  qui  elle  veult  Et  en  ce  fayfant  le  bon 
homme  eft  bien  aife  Car  il  na  paf  acouftume  de 
auoir  bonne  chiere  Lors  lacolle  et  le  baife  et  le  bon 
homme  lui  dit  en  cefte  manière  Vrayement  mamye 
ie  cuide  que  vous  me  voules  demander  aucunne 
chofe  Par  dieu  mon  amy  fait  elle  ie  ne  veul  riens 
fors  que  vous  me  faces  bonne  chère  pleuft  ores  a 
dieu  que  ie  neuffe  autre  paradis  fors  eftre  toufiours 
entre  voz  deux  bras  par  dieu  ie  nen  voudroie  point 
dautre  Vrayement  mon  amy  ainfy  me  veulle  dieu 
aider  que  ma  bouche  ne  toucha  ne  ne  touchera  fors 
a  la  voftre  et  a  voz  coufins  et  es  miens  et  quant  vous 
le  commandes  Mais  ie  croi  quil  neft  homme  au 
monde  fi  doulx  ne  fi  gracieux  que  vous  eftes  Mamie 
fait  il  fi  eftoit  vng  tel  efcuyer  qui  cuida  eftre  voftre 
mari  Par  dieu  fait  elle  quant  ie  vous  eus  veu  vne 
fois  fi  vous  vis  ie  bien  de  loing  et  ne  fis  que  vous 
entreveoir  Mais  ie  neuffe  iamays  prins  autre  et 
euft  efte  le  dauphin  de  viennoys  Je  croy  que  dieu 
le  vouloit  ainfi  Car  mon  père  et  ma  mère  me 
cuiderent  bien  faire  acorder  a  vng  tel  Mais  iamais 
ie  ne  leuffe  fait  Et  me  euft  on  deu  tuer  Et  ne 
fcay  que  ceft  car  ie  croi  quil  eftoit  ainfi  deftine 
Lors  fait  fes  plaifirs  a  la  dame  et  elle  fe  rent  affes 
habile  et  après  ce  dit  au  bon  homme  Mon  amy 
fait  elle  faues  vous  bien  que  ie  vous  vueil  deman- 
der Je  vous  en  prie  mon  amy  ne  le  me  refufes 
pas  Non  feray  ie  ce  fait  le  bon  homme  par  ma 
foy  fe  ceft  chofe  que  ie  puiffe  faire  Mon  ami  fait 
elle  la  femme  dun  tel  a  vne  robe  fourre  de  menu 

ver  ie  vous  prie  que  ien  aye  vne  Par  mon  ame  ie 
ne  le  di  pas  pour  enuie  deftre  iolye  mais  pource 
quil  me  eft  aduis  que  vous  eftes  auffi  bien  a  la 
value  de  me  tenir  honneftement  et  plus  que  neft 
fon  mary  et  que  elle  neft  pas  a  acomparer  a  ma 
perfonne  Je  ne  le  dis  pas  pour  moy  louer  Mais 
par  dieu  ie  le  faiz  plus  pource  que  elle  fen  tient 
orguilleufe  que  pour  autre  chofe  Lors  le  bon  homme 
qui  a  laduanture  eft  aduaricieux  ou  pense  quelle  a 
affes  robes  penfe  vng  pou  et  dit  Mamye  fait  il 
naues  vous  pas  affes  robes  Par  dieu  ce  fait  elle 
mon  ami  ouy  mais  fe  ieftoie  veftue  dun  buriau  ie 
nen  tien  compte  mais  ceft  honte  Ne  vous  chaille 
mamie  laiffes  les  parler  nous  nempruntons  rien  deulx 
Par  dieu  vous  dites  voir  mais  ie  ne  femble  que  vne 
chamberiere  auprès  délies  Non  fais  ie  pas  auprès 
de  ma  feur  Et  fi  ie  fuis  la  pluf  aifnee  délie  qui 
eft  vne  laide  chofe  A  laduanture  le  bon  homme 
luy  adconuancera  ce  que  elle  demande  qui  neft  que 
fon  dommaige  Car  quant  elle  aura  ce  quelle  a 
demande  et  que  elle  fera  bien  iolye  elle  en  fera 
plus  prefte  de  aller  aux  dances  et  aux  feftes  qui 
fe  feront  Et  ny  aura  le  bon  homme  nul  prouffit 
Elle  fe  fardera  a  laduanture  et  fe  gouuernera  petite- 
ment fi  que  on  ne  le  cuideroit  iamais  Et  fe  la  robe 
ne  lui  plait  fâches  quelle  a  vng  amy  mais  a  lauan- 
ture  il  ne  eft  pas  fort  riche  et  quil  eft  vng  galant  a 
qui  elle  tient  fon  eftat  Et  pource  elle  aduifera  vng 
autre  galant  qui  lui  vouloit  lautre  iour  donner  vng  bel 
dyamant  a  vne  fefte  ou  elle  fut  Et  lui  enuoia  par  fa 
chamberiere  xx  ou  xxx  efcu  dor  ou  plus  mais  elle  ne 
les  vouloit  point  fi  toft  prendre    Et  combien  quelle 

lauoit  fort  refufe  elle  lui  fera  vng  gracieux  regart  par 
lequel  le  gentil  galant  parlera  encore  a  la  chamberiere 
de  la  dame  quil  encontrera  en  allant  a  la  fontaine  ou 
ailleurs  et  lui  dira  Jehanne  mamye  iay  a  parler  a 
vous  Sire  ce  fait  elle  quant  il  vous  plaira  Mamye  fait 
il  vous  fauez  bien  lamour  que  iai  en  voftre  maiftreffe 
Je  vous  prie  que  me  dictes  felle  parla  oncques 
puif  de  moy  Par  ma  foy  fait  la  chamberiere  elle 
nen  dit  que  tout  bien  et  fcay  bien  quelle  ne  vous 
veult  point  de  mal  lehanne  mamie  fait  il  fouuiengne 
vouf  de  moy  et  me  recommandes  a  elle  et  par  ma 
foy  vous  aures  vne  robe  et  veefcy  que  ie  vous 
donne  Certes  fait  la  chamberiere  laquelle  voul- 
droit  défia  tenir  ce  que  il  lui  prefente  Je  ne  le 
prendray  point  Par  dieu  fait  il  iehanne  fi  feres  et 
vous  prie  que  demain  iaie  de  vous  nouuelles  La 
chamberiere  fen  va  et  dit  a  la  dame  Par  ma  foy 
iay  troue  gens  qui  font  en  bon  point  Et  quelles 
gens  font  ce  dit  la  dame  Ceft  tel  que  vous  fcaues 
bien  Par  ma  foy  ma  dame  il  eft  en  bon  point  iuf- 
ques  a  lautre  affife  car  il  a  les  fieures  blanches  et 
eft  en  tel  point  quil  ne  fcet  quil  fait  Par  dieu  fait 
la  dame  il  eft  bel  home  et  gracieux  Vrayement  dit 
la  chamberiere  vouf  dictes  voir  le  plus  bel  que  ie 
voie  et  le  plus  riche  et  bien  taille  damer  loialle- 
ment  et  feroit  affes  de  biens  a  fa  dame  Par  dieu 
dit  la  dame  iehanne  ie  ne  puis  rien  auoir  de  mon 
mari  mais  il  fait  que  fol  fil  me  hait  Par  dieu 
iehanne  iayme  tant  celui  de  piefca  que  mon  cuer 
ne  fe  pourroit  adonner  a  autre  Par  mon  ferment 
ceft  grant  folie  que  de  mectre  famour  en  homme 
du  monde    Car  ilz  ne  font  comte  des  poures  femmes 

quant  ilz  font  feigneurf  dellef  tant  font  traictres 
Et  le  galant  vient  dautre  part  qui  parle  a  la  cham- 
beriere  Et  luy  dit  en  cefte  manière  Jehanne  mamie 
fait  il  a  ioinctes  mains  ie  vous  prie  humblement 
que  vous  faces  bien  ma  befongne  Et  par  ma  foy 
vous  feres  ma  maiftreffe  a  iames  Par  mon  ferment 
fait  elle  fe  ie  puis  ie  lui  en  parleray  pour  lamour 
de  vous  Et  par  ma  foy  oncques  mais  de  telle  chofe 
ie  ne  me  meflay  Helas  mamye  confeilles  moy  que 
ie  feray  Par  mon  ferment  fait  elle  le  meillieur  fera 
que  vous  parlez  a  elle  et  eft  la  chofe  bien  venue 
a  point  Car  fon  mari  la  refufee  dune  robe  que  elle 
lui  auoit  demandée  dont  elle  eft  bien  courroucée 
Je  conseille  que  vous  foies  demain  a  lefglife  et  la 
falues  et  lui  dictes  voftre  fait  et  lui  prefentes  ce 
que  luy  vouldres  donner  combien  quelle  nen  prendra 
rien  mais  elle  vous  en  prifera  mieulx  et  verra  voftre 
largeffe  Helas  mamie  iaymaffe  mieulx  que  elle  print 
ce  que  ie  lui  baleray  Par  ma  foy  faict  elle  elle  ne 
le  pendra  pas  mais  ie  vous  diray  que  lui  pourres 
faire  après  ce  que  vous  lui  aures  offert  ce  que 
vouf  lui  vouldres  donner  et  quelle  laura  reffufe 
vous  le  me  bailleres  et  ie  ferai  tant  au  moins  fe  ie 
puis  quelle  le  prendra  Vrayement  iehanne  vous 
dictes  trefbien  Ma  dame  fait  la  chamberiere  il  y 
a  long  temps  quil  ne  furent  a  leur  aife  Et  quoi 
fait  la  dame  ce  que  vous  faues  fait  la  chamberiere 
Comment  fait  la  dame  Certes  il  parlera  a  vous 
demain  a  lefglife  et  vous  comptera  fa  befongne 
Gouuernes  vouf  fagement  et  lui  faictes  leftrange 
Touteffoys  ne  leftranges  pas  tant  tenes  le  entredeux 
et  en   bonne  efperance     Or  va  la  dame  lendemain 

a  lefglife  et  le  galant  y  eft  paffees  a  trois  heures 
en  bonne  deuocion  dieu  le  fcet  II  fe  tient  en  lieu 
ou  il  lui  puiffe  donner  de  leaue  benoicte  ou  honte 
lui  feroit  et  aux  autres  femmes  qui  font  auecquef 
elle  et  celles  len  mercient  Mais  le  pouure  homme 
leur  feroit  bien  plus  grant  feruice  fil  pouuoit  11  a 
aduife  que  la  dame  eft  demouree  feulete  a  fon 
banc  qui  dit  fes  heures  et  fe  contient  doucement 
comme  vne  ymage  Et  dieu  fcet  felle  eft  bien  trecee 
proprement  a  fon  pouoir  II  faproche  délie  et  par- 
lent enfemble  Mais  elle  ne  lui  veut  rien  dire  et  ne 
veult  rien  prendre  de  lui  Mais  lui  refpont  telle- 
ment quil  congnoit  quelle  layme  bien  et  quelle  ne 
craint  que  defhonneur  dont  il  eft  bien  aife  II  de- 
part  de  la  dame  et  de  la  chamberiere  Lors  entre- 
ront en  leur  colacion  et  concluent  de  leur  befongne 
et  dit  la  chamberiere  Je  fcay  bien  ma  dame  quil 
a  grant  enuye  de  parler  a  moy  Mais  ie  lui  diray 
que  vous  ne  lui  voulez  riens  faire  de  quoy  ie  fuis 
bien  marrie  tant  ay  grant  pitié  de  lui  et  lui  diray 
que  monfieur  eft  aile  dehors  Et  quil  viengne  deuers 
le  foir  Et  ie  le  mectray  en  vouftre  chambre  ainfy 
comme  fe  vous  nen  fcauies  rien  Et  fi  feray  fem- 
blant  deftre  marrie  affin  quil  vous  en  prie  mieulx 
Et  puis  après  demourra  plus  largement  mais  ie 
auray  deuers  moy  ce  que  il  vous  vouldra  donner 
Car  il  me  le  doibt  bailler  demain  Et  ie  lui  diray 
que  vouf  ne  laues  voulu  prendre  et  puis  que  ainfi 
eft  que  la  chofe  eft  faicte  que  il  vous  donne  pour 
auoir  vne  robe  et  vouf  me  blameres  fort  deuant 
luy  dont  ie  lay  retenu  Et  pourquoi  ie  ne  lui  auoie 
rendu    Mais  quoy  que  ce  foit  ie  mectray  la  chofe 

feure  Car  par  dieu  ma  dame  il  en  y  a  de  fi  rufes 
quilz  en  ont  trompe  mainctes  Or  auant  iehanne 
faictes  ce  que  vous  vouldres  Lors  fen  va  le  galant 
qui  lui  demande  quelles  nouuelles  de  fa  dame  Par 
dieu  fait  elle  ie  lay  trouée  a  recommencer  Mais 
pour  ce  que  ie  men  fuis  méfiée  ie  vous  diray  bien 
que  vous  feres  Vous  vous  en  viendres  encores  a 
ceft  foir  mais  iay  paour  que  elle  men  acufe  a  fon 
mary  ou  a  fes  amis  Je  fcai  bien  que  felle  voulfit 
prendre  ce  que  vous  lui  voules  donner  que  voftre 
befongne  fuft  faicte  tantoft  Et  par  dieu  ie  me  ef- 
faieray  encores  de  lui  faire  prendre  car  il  eft  bien 
a  point  Car  fon  mari  eft  dehors  et  la  refufee  dune 
robe  dont  elle  a  fi  grant  enuie  que  ceft  merueille 
Lors  le  galant  lui  baille  xx  ou  trente  efcus  et  ie- 
hanne lui  dit  Voycy  que  iay  aduife  Par  dieu  fire 
vous  eftes  homme  de  bien  Et  ne  fcay  qui  ma 
troublée  par  mon  ferment  ie  ne  fis  oncques  pour 
homme  ce  que  iay  fait  pour  vous  Et  fauez  le  grant 
péril  et  danger  ou  ie  me  mectz  Car  fil  en  eftoit 
fceu  vgne  feule  parole  il  feroit  fait  de  moy  mais 
pource  que  iai  en  vous  parfaicte  fiance  ie  vous 
feray  vne  chofe  Je  me  mectray  a  laduanture  Je 
fcay  bien  quelle  vous  ayme  bien  Et  pour  ce  que 
mon  feigneur  eft  dehors  vous  viendres  encores  en- 
nuit  a  douze  heures  bien  fecretement  et  ie  vous 
mectray  en  fa  chambre  Elle  dort  toufiours  bien 
fort  car  ce  neft  que  vng  enfant  Et  vous  vous  cou- 
cheras auec  elle  Car  autre  remède  ie  ny  voy  Et 
a  lauanture  voftre  befongne  fera  bien  Car  quant 
vng  homme  eft  nu  a  nu  auec  vne  femme  fans  autre 
choufe    pour    voir    ceft    grant    chofe    car    elle    fait 

^    41     ^ 


ertrange  refponfe  de  iour  quelle  ne  fera  pas  a  celle 
heure  en  tel  cas  Ha  iehanne  mamie  fait  le  galant 
il  ne  fera  iames  que  vos  nayes  maille  a  mon  denier 
Quant  vient  la  nuyt  le  galant  vient  ainfy  comme 
iehanne  lui  auoit  ordonne  qui  a  bien  tout  deuife  a 
fa  dame  fecretement  Et  adoncques  quant  le  galant 
eft  venu  la  dame  fait  femblant  de  dormir  Et  le 
galant  la  veult  embraffer  Et  elle  treffault  et  dit  qui 
effe  la  Mamie  fait  il  ce  eft  moy  A  par  le  facre- 
ment  de  dieu  il  ne  yra  pas  ainfi  Elle  fe  cuyde 
leuer  et  appeller  iehanne  qui  ne  fonne  mot  et  elle 
dit  Haa  ie  fuis  trahye  Lors  bataillent  ensemble 
par  maintes  manières  et  fe  courrouce  Et  a  la  fin 
la  poure  femme  nen  peut  plus  Et  entre  en  la  groffe 
alaifne  Et  fabeffe  forment  qui  est  grant  pitié  car 
ceft  pou  de  chofe  dugne  femme  feulle  Et  fe  neuft 
efte  de  paour  de  defhonneur  elle  euft  bien  crie 
plus  hautement  quelle  ne  fit  et  vault  mieulx  de  fen 
tayre  puis  que  ainfi  eft  Hz  acordent  leur  vielle  et 
leurf  chlemeaux  et  entreprennent  de  eulx  donner 
bon  temps  Ainfi  fe  font  les  befongnes  au  mari  qui 
eft  bien  apoint  Or  a  la  dame  la  robe  que  fon  mary 
ne  luy  a  paf  voulu  donner  qui  lui  coufte  et  couftera 
bien  cher  Or  fait  tant  la  dame  que  fa  mère  lui 
donne  le  drap  deuant  fon  mary  pour  ofter  toutes 
fufpicions  et  doubtes  quil  pourroit  auoir  Et  auffi 
la  dame  a  fait  acroyre  a  fa  mère  que  elle  a  achepte 
le  drap  de  fes  menues  befongnes  quelle  a  vendues 
fans  ce  que  fon  mary  en  ait  rien  fceu  ou  a  laduan- 
ture  le  fcet  bien  et  ce  aduient  bien  fouant  Apres 
cefte  robe  cy  en  vient  vne  aultre  Ceft  a  dire  quil 
fault  que  la  dame  en  ayt  vne  autre  et  deux  ou  trois 

fainctures  dargent  ou  autres  chofes  pourquoy  le 
mari  qui  eft  malicieux  et  auaricieux  comme  iai  de- 
uant  dit  fe  doubte  ou  a  veu  aucune  chofe  qui  ne 
luy  plait  pas  ou  lui  en  a  efte  parle  daucune  perfonne 
fon  ami  car  au  long  aller  il  fault  que  il  foit  fceu 
Lors  il  entre  en  la  rage  de  ialoufie  maintenant  fe 
mect  en  aiguet  Maintenant  fait  femblant  daller  de- 
hors Et  vient  de  nuit  fubitement  pour  cuider  fur- 
prendre  les  gens  Mais  il  ne  est  pas  ainfi  aife  a 
faire  Maintenant  fe  caiche  en  fa  chambre  Et  a 
lauanture  voit  beaucop  de  chofes  dont  il  fe  tempefte 
et  elle  replicque  bien  Car  elle  fe  fent  bien  rufee 
et  de  bonne  lygnee  Et  lui  remembre  bien  fouuent 
fes  amis  qui  aucune  fois  lui  en  parlent  Or  font  en 
riote  et  le  bon  homme  naura  iames  ioye  II  fera 
dorefnauant  ferui  de  menfonges  et  le  fera  len  paiftre 
Sa  cheuance  fe  diminuera  Son  pouure  corps  feichera 
Il  en  laiffrra  fes  befongnes  a  faire  Briefuement 
iames  bien  naura  Et  ainfi  demourra  en  la  naffe 
ou  il  prent  toutes  ces  penef  deffufdictes  pour  ioyes 
Car  fil  ny  eftoit  il  ne  cefferoit  iames  iufques  a  tant 
quil  fuft  dedenf  boute  au  plus  parfond  Et  ne  voul- 
droit  pas  quil  fuft  autrement  Ainfy  le  bon  poure 
homme  viura  en  grant  chetiuete  et  en  languiffant 
toufiours  Et  fi  fera  ennaffe  et  en  la  naffe  bien  fort 
embarre  et  miferablement  finira  fes  iours 

LA  fixte  ioye  de  mariage  fi  eft  quant  celuy  qui 
eft  marie  a  endure  toutes  les  peines  et  les  tra- 
uaulx  que  iay  déclares  ci  deffus  ou  aucune  dicelles 
Et  par  especial  il  a  femme  de  fauce  et  diuerfe  con- 
dicion  Et  fon  mari  eft  vng  bon  homme  qui  a  tref- 
grant  amitié  auec  elle  Et  lui  fait  tous  les  plaillrs 
quil  peut  Et  ia  foit  ce  quelle  foit  preude  femme 
elle  mect  toute  fon  entencion  deftre  maiftreffe  et 
de  fauoir  des  befongnes  de  fon  mari  et  fuft  il  ores 
prefident  et  fen  veult  entremectre  et  faire  refponce 
aulcuneffois  fe  meftier  eft  Toute  condicion  de  fa 
femme  et  dautres  Leur  nature  eft  telle  quelque  mari 
quelle  ait  Et  ia  foit  ce  quelle  eft  bien  aife  et  ne 
luy  fault  rien  elle  mect  tousiours  fon  entencion 
de  mectre  fon  mari  en  aulcun  foing  et  penfees  Et 
aucunefois  adulent  que  le  mari  et  la  femme  en  leur 
chambre  toute  vne  nuit  et  demi  iour  deuers  matin 
font  en  toutes  ioies  et  le  mary  la  baife  et  fapareille 
ioieufement  et  font  bonne  chère  Et  fen  va  faire 
aprefter  a  difner  et  penfer  de  fes  befongnes  par  la 
maifon  Et  quant  il  eft  temps  de  difner  il  appelle 
la  dame  mais  vne  des  feruantes  ou  vng  des  enfans 
vient  dire  que  elle  ne  difnera  point  Ailes  lui  dire  fait 
le  bon  homme  quelle  viengne  Lors  fen  va  la  feruante 
ou  lenfant  et  lui  dift  Mon  feigneur  vous  mande  que 
vous  viengnes  diner  Car  il  ne  mengera  iufques  vous 
foief  venue    Va  lui   dire  que   ie  ne   difneray  point 

Lors  on  lui  fait  la  responce  Et  le  bon  homme  vient 
a  elle  et  lui  dit  mamie  fait  il  quauef  vous  et  elle 
ne  fonne  mot  Et  le  bon  home  vient  et  enquiert 
quelle  a  et  fen  efbahit  fort  combien  que  il  ait  au- 
cune fois  veu  iouer  le  perfonnage  Mais  pour  en- 
quefte  quil  face  il  nen  aura  autre  chofe  et  en  efFect 
elle  na  riens  mais  fe  ioue  ainfi  et  a  laduanture  ne 
vouldra  point  difner  pour  chofe  quil  puiffe  faire 
Aucunefois  il  fait  tant  quil  lemmaine  par  deffouz  lef- 
felle  comme  vne  efpoufee  et  fen  vont  difner  Et 
eft  la  viande  toute  froyde  tant  la  fait  actendre  Et 
encores  fera  telles  manieref  et  contenances  Car 
aucunement  ne  mengera  ne  lui  auffi  Car  il  eft  fi 
befte  que  il  fen  donne  mal  aife  et  de  tant  que  il 
laura  plus  chère  et  de  tant  lui  fera  plus  de  melen- 
colies  pour  lui  donner  fouffi  et  fait  trefbien  Car  vne 
femme  na  que  faire  de  acquérir  la  grâce  dun  homme 
qui  layme  grandement  et  qui  lui  fait  tous  les  plai- 
firs  quil  peut  Mais  elle  doit  bien  faire  compte 
dacquerir  lamour  de  celui  qui  ne  tient  comte  délie 
par  belles  chieres  Par  femblans  et  lui  femble  que 
elle  fait  beau  fait  quant  elle  fait  fon  mari  plainde 
fouffy  et  de  penfees  il  adulent  aucunefois  que  le 
feigneur  va  dehors  a  fes  befongnes  et  a  fes  afaires 
et  maine  vng  ou  deux  fes  amys  auecques  lui  en  fa 
maifon  pource  quil  a  afaire  deux  ou  ont  congnoif- 
fance  a  foy  Et  aduient  aucunefois  que  quant  il  eft 
dehors  comme  dit  eft  il  enuoye  le  varlet  premier 
deuers  fa  femme  en  la  priant  que  face  trefbien  ap- 
pareiller pour  faire  bonne  chère  a  fes  amis  quil  a 
amenés  auec  foy  Car  il  leur  eft  fort  tenu  et  a 
afaire    deulx    en    la    priant   auffi    que  face  aprefter 


def  viandes  tant  que  foient  bien  aifes  Le  varlet 
arriue  deuers  fa  femme  et  la  falue  et  dit  Ma  dame 
fait  il  monffieur  vient  ycy  au  gifte  et  viennent  auec- 
ques  lui  deux  hommes  deftat  en  vous  priant  que 
vous  faces  bien  aprefter  au  foupper  Et  la  dame 
lui  respont  Je  nay  que  faire  de  ces  feftes  Que 
ny  eft  il  venu  lui  mefmes  Je  ne  fcay  ma  dame  il 
ma  ainfy  dit  ce  dit  le  feruiteur  Dieux  dit  elle  tu 
es  vn  mauuais  garfon  Lors  le  varlet  fe  taift  et  la 
dame  fen  entre  en  vgne  chambre  Et  eft  telle  qui 
ne  fait  autre  chofe  Et  qui  pis  eft  enuoye  tous  fes 
feruiteurs  les  vngs  deçà  les  aultres  delà  et  les  filles 
felle  en  a  ou  les  chamberieres  qui  demorent  a  loftel 
font  bien  aprifes  quelles  doyuent  dire  au  bon  homme 
quant  il  fera  venu  Or  fen  vient  le  bon  homme  le 
premier  et  appelle  vne  def  filles  ou  des  chambe- 
rieref  Lors  demande  le  bon  homme  fe  tout  eft 
aprefte  Par  ma  foy  ce  fait  elle  monfeigneur  ma 
dame  eft  malade  et  ny  a  rien  fait  Le  bon  homme 
eft  bien  courrouce  et  mainne  fes  amis  en  la  falle 
ou  ailleurs  félon  leftat  dont  ilz  font  et  nya  rien 
preft  Ne  demandes  pas  fil  eft  bien  aife  Car  a 
laduanture  fes  amif  quil  a  amenés  virent  bien  quant 
il  enuoia  fon  varlet  deuant  dont  ilz  peuent  noter 
que  tout  ce  que  le  feigneur  demande  ou  commande 
neft  pas  arreft  de  parlement  Le  bon  homme  fonne 
et  appelle  fes  gens  mais  a  laduanture  il  ne  trouue 
que  vn  poure  varlet  ou  vne  poure  chamberiere  qui 
ne  peut  riens  faire  II  vient  a  la  chambre  de  la 
dame  et  lui  dit  Que  nauez  vous  fait  ce  que  iauoie 
mande  Sire  fait  elle  vous  commandes  tant  de  chofes 
quon  ne  fcet  auquel  entendre    Saincte  marie  en  foi 

gratant  la  tefte  Vous  me  faictes  le  plus  mal  du 
monde  veezcy  les  gens  a  qui  ie  fuis  plus  tenu  quen 
puis  ie  mais  ce  fait  la  femme  ne  que  voules  vous 
que  ien  face  Nous  auions  bien  a  faire  maintenant 
de  voz  coufins  Par  ma  foy  il  pert  bien  que  vous 
neftes  pas  fage  mais  au  fort  faictes  en  a  voftre 
guife  car  il  ne  men  chault  Je  vous  demande  belle 
dame  Pourquoy  auez  vous  enuoie  les  varies  de- 
hors et  fauois  ie  bien  fait  elle  que  vous  en  euffies 
a  fayre  combien  que  elle  les  ait  enuoies  tout  en 
effyant  et  par  defpit  du  bon  homme  Lors  lui  qui 
veult  entendre  a  fupplier  a  la  faulte  laiffe  les  paro- 
les et  fen  va  bien  dolent  car  il  aymaft  mieulx  a 
lauanture  telles  gens  pouoient  ilz  eftre  auoir  perdu 
cent  efcus  dor  mais  a  la  dame  ne  chault  de  tout 
ce  Elle  le  congnoit  bien  il  ne  la  mordra  ia  car 
elle  la  autrefoif  veu  Briefuement  il  tourne  par  la 
maifon  et  ralie  ce  quil  trouue  de  fes  genf  et  fait 
tout  le  mieux  quil  peut  Or  demande  le  bon  homme 
des  toailles  ouurees  et  blanches  mais  on  lui  respont 
quil  ne  en  peut  point  auoir  II  va  deuers  la  dame 
Et  luy  dit  que  les  feigneurs  qui  font  fes  parens 
lont  bien  fort  demandée  Si  la  prie  moult  doulce- 
ment  quelle  vienne  les  feftoier  et  faire  bonne  chère 
Et  certes  ce  fait  elle  fire  ie  nyray  point  ilz  font 
trop  grans  maiftres  ilz  ne  priferoient  rien  pouures 
femmes  Lors  a  lauanture  elle  yra  mais  felle  y  va 
elle  fera  telle  contenance  quil  vaulfit  mieulx  quelle 
ny  entraft  ia  car  fef  amif  congnoiffent  bien  la  ma- 
nière et  que  gaires  ne  lui  plaift  leur  venue  Et  fe 
elle  ny  vient  il  demande  des  touailles  blanches 
Des    toailles    fait    elle     II   en   y  a   de    belles   et   de 

bonnes  et  pour  plus  granf  maiftres  quilz  ne  font 
et  dauffy  bon  lieu  comme  ilz  font  ilz  ne  en  auront 
nulles  autres  Et  auffy  toutef  les  autres  font  en  la 
buée  non  pourtant  ie  ne  le  dis  pas  pour  les  tou- 
ailles  mais  auffi  ay  ie  perdu  les  clefz  defhuy  matin 
vees  la  chamberiere  qui  les  quiert  en  celle  paille 
de  lict  car  ie  ne  fcay  que  ien  ay  fait  pour  ce  que 
iay  tant  a  faire  que  ie  ne  fcai  auquel  courre  et  en 
ay  la  tefte  toute  rompue  Vrayement  fait  il  ie  fuis 
bien  trompe  Et  vraiement  ie  rompray  les  coffres 
Par  ma  foy  fait  elle  vouf  feres  vne  belle  chofe  Je  men 
actens  a  vous  Et  vouldroie  que  vous  les  euffies 
défia  defpeffies  gaftes  Lors  il  ne  fcet  que  faire  et 
fapaife  a  ce  quil  trouue  et  cuyde  que  elle  die  voir 
Hz  vont  a  table  Or  conuient  il  auoir  du  vin  fres 
dune  playne  pipe  Car  celui  qui  eft  en  defpence 
neft  pas  affes  bon  On  ne  peut  Car  la  dame  ne 
le  veult  pas  et  ny  a  fourmage  ne  autre  chofe 
mais  conuient  a  lauanture  en  aller  quérir  cheux  les 
voifins  Le  page  du  bon  homme  eft  auec  les  pagef 
des  autres  voifins  en  leftable  Et  leur  compte  com- 
ment la  dame  fi  fait  la  malade  tant  eft  courroucée 
de  ce  que  leurs  maiftres  font  venus  Or  faprouche 
le  temps  daller  coucher  et  ne  peut  auoir  le  bon 
homme  de  linceux  blancs  pour  les  clefz  qui  font 
perduez  ne  naura  oreiller  ne  courecher  et  faut  quilz 
couchent  en  linceux  communf  Et  fen  vont  le  matin 
lef  amis  qui  ont  bien  congneu  la  contenance  de  la 
dame  Et  leurf  varlef  leur  comptent  fur  le  chemin  ce 
que  le  page  du  bon  homme  leur  auoit  comte  Si  fen 
rient  en  cheuauchant  Et  touteffois  ilz  ne  font  pas 
bien  contenf  et  dient  quilz    ny    entreront   mes  de 

piefce  et  vaufit  mieulx  auoir  perdu  au  bon  homme 
beaucop  du  fien  qui  les  auoit  amenés  Quant  vient 
au  matin  il  veult  parler  a  la  dame  et  lui  dit  Vraye- 
ment  dame  ie  me  efmerueille  de  voftre  manière 
Ne  ie  ne  me  fcauroye  gouuerner  auec  vous  Aue 
maria  fait  la  dame  y  a  il  tant  afaire  a  moi  Je  ne 
fine  tous  les  iours  de  nourrir  porcs  poucins  et 
canes  Et  ie  filles  et  trauailles  et  fais  tout  le  mieulx 
que  ie  puis  et  encore  ne  puis  ie  auoir  vne  feulle 
heure  de  bon  repos  et  vous  ne  trauailles  finon  a 
defpendre  et  degafter  tout  et  a  gens  dequoy  ie  nay 
que  faire  Que  faire  fait  il  ce  font  gens  qui  nous 
peuent  bien  aider  ou  nuire  Lors  fouuient  au  bon 
homme  que  quant  vng  iolis  galant  y  va  il  ny  a  riens 
efpargne  et  touteffoif  le  bon  homme  lui  a  dit  quil 
ne  veult  point  quelle  latire  en  fa  maifon  car  il  nya 
que  faire  Et  elle  refpont  ie  ly  ferai  venir  Adonc 
commence  la  noife  Le  bon  homme  dit  de  quoy  il 
fait  que  fol  Par  le  facrement  de  dieu  fe  ie  ly  trouue 
et  quil  parle  a  vous  ie  vous  feray  la  plus  cour- 
roucée que  vous  fuftes  oncques  Par  ma  foy  fait 
elle  il  ne  men  chault  fil  eftoit  pendu  mais  ainfi  eft 
que  qui  ne  pèche  fi  encourt  Se  ie  fuffe  femme 
qui  fe  gouuernaft  mauluaifement  ie  ne  men  efbahiffe 
pas  tant  et  fiffe  mieux  que  ie  ne  fais  Or  font  en 
noife  et  a  lauanture  par  malice  de  lui  ou  délie  il 
font  vne  grant  piefce  fans  coucher  enfemble  Et 
ce  eft  ce  quelle  demande  car  a  laduanture  lefcuyer 
dont  il  parle  y  viendra  la  nuit  par  luys  de  derrière 
ou  montera  par  vne  feneftre  Apres  conuyent  que 
la  chofe  fapayfe  Et  conuient  que  le  bon  homme 
comence   la    paix    et   la    flate     Car   la   femme   veult 

eftre  toufiourf  flatee  et  croit  de  legier  mais  que  ce 
foit  a  fa  louenge  Lors  paffe  ainfi  le  temps  iufques 
que  a  laduanture  le  bon  homme  trouue  la  dame 
parlant  a  lefcuyer  deffus  dict  en  fa  maifon  ou  a 
lefglife  ou  a  vne  fefte  ou  elle  auoit  efte  dont  il 
entre  en  vne  grant  ialoufie  plus  quil  na  efte  II  fe 
deffait  et  entre  en  grandes  penfees  II  efpie  et  en- 
quiert  dont  il  fait  que  fol  Car  noble  cueur  domme 
ne  peut  ne  ne  doit  enquérir  du  faict  des  femmes 
car  fe  vn  homme  fauoit  vne  fois  la  faute  de  fa 
femme  il  en  feroit  en  tel  point  que  iames  nul  me- 
dicinne  le  gariroit  Et  puis  il  enquiert  et  ferche  fa 
honte  et  il  la  trouue  Ceft  bien  raifon  quil  endure 
le  mal  et  la  honte  que  il  a  tant  ferche  Et  en  ce 
cas  le  le  tiens  pour  perdu  car  toufiours  il  lui  court 
péril  de  fes  biens  et  de  fon  corps  Vielleffe  le  fur- 
prendra  et  fabeftira  et  affotira  du  tout  par  le  droit 
du  ieu  Ainfi  eft  en  la  naffe  enclos  en  douleur  et 
en  trifteffe  quil  prent  pour  ioie  veu  quil  ne  voudroit 
pas  quil  fuft  autrement  Ainfi  demourra  entièrement 
toufiours     Et  finira  miferablement  fes  iours 

La  feptieme  ioie  de  mariage  fy  eft  que  aucune 
fois  cil  qui  eft  marie  troue  vgne  femme  bonne 
galeife  qui  ne  refuferoit  iames  raifon  quant  on  la 
lui  offre  mais  fâchez  combien  quelle  foit  preude- 
femme  ou  autre  II  y  a  vne  rigle  générale  en  mari- 
age que  chafcun  fi  croit  et  tient  que  le  mari  eft  le 
plus  mefchant  et  le  moins  puiffant  quant  au  regart 
du  meftier  fecret  que  tous  les  autres  du  monde 
Et  auient  fouuent  que  quant  le  ieune  homme  eft 
vert  et  recroquille  fe  marie  a  vne  fille  bonne  et 
preude  qui  prennent  des  plaifirs  ensemble  tant  que 
ceft  merueille  Et  tout  ce  quilz  en  peuent  prendre 
par  vng  ou  deux  ou  trois  ans  ou  plus  quilz  refroi- 
diffent  leur  ieuneffe  mais  la  femme  ne  fe  degafte 
pas  fi  toft  comme  lomme  de  quelque  manière  quelle 
foit  pource  que  la  femme  ne  prent  pas  tant  de 
peines  et  de  fouffis  que  fait  le  bon  homme  Et  fe 
ilz  ne  faifoient  ores  riens  finon  foulacier  et  iouer  fi 
feroit  lomme  plus  toft  gafte  quant  a  ce  meftier  II 
eft  vray  quant  la  femme  porte  enfans  tant  que  elle 
eft  groffe  et  empefchee  a  lenfantement  a  grant  peine 
et  grant  doleur  Mais  tout  ce  ne  eft  rien  a  comter  a 
vn  foucy  que  vng  homme  raifonnable  prent  des  pen- 
fees  parfondes  pour  aucunes  chofes  quil  a  a  faire 
Et  quant  de  la  peine  et  de  langoiffe  de  lenfante- 
ment ne  men  merueille  non  plus  que  de  vgne  oye 
qui   mect   hors   de   foy   vng   gros   oeuf   comment   le 

poing  par  vn  petit  pertuis  ou  par  deuant  ne  penTies 
mectre  voftre  petit  doy  Et  auffi  eft  grant  chofe  a 
nature  de  faire  de  lun  comme  de  lautre  Et  fi  verres 
toufiours  vne  geline  ponnant  tous  les  iours  plus 
grâce  beaucoup  que  vng  poulet  car  le  poulet  eft  fi 
befte  quil  ne  penfe  et  ne  fait  tous  les  iours  que 
amaffer  vitailles  pour  elles  et  leur  baille  a  la  bouche 
et  la  geline  ne  fe  efmaie  que  de  menger  et  fe  tient 
bien  aife  Et  ainfi  le  font  les  preudomes  maries 
qui  en  font  bien  efbloues  Et  après  aduient  fans 
faillir  que  lomme  eft  fort  vfe  et  eftrye  qui  toufiours 
a  peines  et  trauaux  et  fouffy  Et  toufiours  penfe 
ailleurs  II  ne  faplicque  plus  a  tel  efbat  ou  bien 
pou  fe  ce  ne  eft  pour  complaire  a  fa  femme  comme 
il  fouloit  Et  auffi  ne  le  pourroit  il  faire  et  fe  laffe 
de  tout  en  celui  cas  Et  la  femme  ne  fen  laffe  point 
mais  eft  en  celui  meftier  auffi  chaulde  quelle  fut 
oncques  Et  pour  ce  que  fa  liuree  fi  fe  diminue 
chafcun  iour  pour  les  delictz  et  plaifances  du  mary 
tout  tourne  en  noyfe  et  en  riocte  Et  ainfi  com- 
ment fa  liuree  diminue  petit  a  petit  ilz  fe  commen- 
cent a  rechigner  quant  la  liuree  ne  fouffit  pas  a  la 
dame  pofe  ores  que  foit  preudefemme  et  que  elle 
na  nulle  volente  de  mal  faire  fi  ne  laiffe  elle  paf  a 
croire  que  fon  mary  ne  foit  de  moindre  pouoir  que 
les  autres  et  a  meilleur  raifon  de  le  croyre  pource 
quelle  ne  effaya  oncques  dautre  que  de  lui  et  il  ne 
lui  fouffit  pas  Car  par  raifon  vn  homme  doit  fouf- 
fire  a  vne  femme  ainfi  comme  dieu  et  lefglife  lont 
ordonne  et  ordonnèrent  que  chafcune  en  euft  vng 
Et  aucunefois  fe  mectent  a  laduanture  de  effaier 
fe  les   aultres  font  dauffi   petit  pouoir  comme   leur 

mary  et  lors  celle  qui  en  effaie  a  lauanture  le 
croit  mieulx  que  deuant  Car  aucunefois  elle  prent 
vn  compaignon  dont  elle  ne  peut  finer  finon  a 
paour  et  a  grant  goullees  Mais  quant  il  y  peut 
auenir  il  y  fait  merueilles  Car  il  eft  tout  affame 
Et  elle  auoit  tenu  fon  mary  a  mefcheant  par  auant 
et  de  petit  pouoir  Encores  après  ce  mieulx  le  croit 
car  les  chofes  plaifantes  font  toufiours  meilleures 
que  les  autres  Et  ainfi  elle  le  croit  maintenant 
feurement  Car  efperance  eft  la  maiftreffe  Et  ad- 
ulent auffy  que  celle  qui  fe  marie  qui  eft  bonne 
galaife  et  entend  bien  raifon  quant  on  la  luy  dit 
laquelle  croit  auffy  bien  de  fon  mari  comme  lautre 
que  iay  dit  Car  a  laduanture  elle  en  a  effaie  daul- 
tres  dont  le  fait  eft  plus  grant  que  neft  celluy  du 
bon  homme  qui  ne  fen  donne  pas  grant  melencolie 
ne  peine  Car  il  fcet  bien  quil  la  trouuera  toufiours 
près  de  lui  Et  fâches  que  les  hommes  font  le  con- 
traire de  ce  que  dit  eft  Car  quelque  femme  quilr 
aient  ilz  croient  généralement  quelles  font  les  meil- 
leures et  les  plus  fages  de  toutes  les  autres  Mais 
aucunefois  la  rigle  fault  Et  ceft  entre  aucuns  rybaux 
defefperes  fans  raifon  qui  nont  point  dentendement 
Et  voit  on  volentiers  que  plufieurs  marif  louent 
leurf  femmes  et  racomptent  les  biens  qui  font  en 
ellef  Et  ne  leur  eft  point  aduis  que  il  en  foit  nulles 
meilleures  ne  pareilles  ne  la  ou  ilz  peuffent  trouer 
tant  de  biens  ne  fy  bon  apetit  comme  en  elles  Si 
voit  on  volentiers  que  quant  vne  femme  eft  vefue 
elle  fe  remarie  tantoft  a  vng  autre  Et  aucunefois 
elle  nactent  pas  vng  mois  a  foy  remarier  pour  ef- 
fayer  fe  lautre  eft  de  fi  petit  pouuoir  comme  celui 

qui  eft  trefpaffe  et  adulent  auTH  aucunefois  quelle 
ne  lui  tient  ne  foy  ne  leaute  Si  adulent  auffl  que 
femme  met  a  perte  et  degafte  tout  par  fon  mal- 
uaiz  gouuernement  Et  baille  folement  les  blenf  de 
fon  mari  quil  acquiert  a  grant  trauail  felonc  leftat 
dont  il  eft  Or  lef  defpent  en  moult  de  manières 
tant  a  fon  amy  a  vielles  macquerelles  que  a  fon 
confeffeur  qui  eft  cordeller  ou  lacobin  qui  a  groffe 
penfion  pour  laffouldre  chafcun  an  Car  telles  gens 
ont  toufiourf  le  pouoir  du  pape  Et  le  bon  homme 
fon  mary  fe  contient  le  plus  fagement  quil  peut 
fans  faire  grans  defpens  et  compte  ce  quil  peut 
auoir  de  reuenue  de  fa  marchandife  félon  leftat 
dont  il  eft  Et  puis  regarde  fa  defpenfe  Si  troue 
tout  compte  et  rabatu  que  fon  fait  ne  va  pas  bien 
Adonc  eft  il  en  grant  fouffy  et  quant  il  eft  en  fon 
retrait  il  en  parle  a  fa  femme  quil  ayme  plus  que 
foy  mefmes  Et  dit  ainfy  Mamie  vraiement  ie  ne 
fcay  que  noz  biens  deulennent  folt  vin  foit  ble  argent 
ou  autres  chofes  Et  quant  a  moy  ie  ay  toufiours 
lueil  pour  regarder  a  gouuerner  noftre  fait  tant  que 
ie  nofe  pas  auoir  vne  bonne  robe  Vraiement  mon 
ami  ie  men  efbahis  auffi  bien  comme  vous  falctes 
Et  auffi  ie  ne  fcay  que  ce  peut  eftre  car  ie  le  cuide 
mener  et  gouuerne  le  myeulx  que  le  puis  Si  ne 
fcet  le  bon  homme  ou  il  tient  et  en  vient  a  pourete 
Et  ne  fcet  que  penfer  fors  feulement  quil  dit  et 
concluft  quil  eft  ainfy  malheureux  et  que  ceft  for- 
tune qui  lui  court  fus  et  qui  règne  contre  luy  ne 
ne  croira  iamef  chofe  qui  lui  foit  dicte  contre  fa 
femme  ne  auffi  il  ne  trouuera  lames  perfonne  qui 
lui  en   die   ou   dauanture   fera   car  celui   auolt  bien 

pou  affaire  veu  que  après  il  Tera  le  plus  grant 
ennemi  quil  puift  auoir  Et  adulent  aucunefois  quil 
a  vng  bon  ami  qui  voit  tout  le  gouernement  qui 
y  eft  et  ne  fe  peut  tenir  de  le  dire  quil  fe  donne 
garde  fur  fa  maifon  fans  plus  lui  en  dire  Car  a 
laduanture  luy  dira  tout  clerement  le  faict  comme 
il  eft  dont  il  fera  bien  efbahis  Si  fen  va  le  bon 
homme  faifant  mauuaife  chère  de  quoy  fa  femme 
congnoit  bien  quil  a  quelque  chofe  et  fe  doubte  a 
laduanture  de  lautre  quil  luy  a  dit  pource  quil  la- 
uoit  fort  blafmee  autrefoys  Mais  fe  dieu  plaift  elle 
fen  cheuira  bien  Et  le  bonhomme  nen  dit  plus 
mot  et  fe  penfe  quil  leffaiera  Mamie  dit  il  il  me 
fault  aller  dehors  a  douze  lieues  de  cy  Et  quoy 
faire  mon  amy  ce  fait  elle  II  me  y  conuient  aller 
pour  telles  chofes  et  telles  Jaymaffe  mieulx  mon 
ami  que  vous  y  enuoiffies  vng  varlet  Je  yray  fait 
il  car  ie  y  auroie  grant  dommage  fe  ie  ny  alloye 
mais  ie  feray  venu  dedens  deux  iours  Lors  fen 
part  et  fait  femblant  daller  dehors  et  fe  mect  en 
lieu  que  fil  venoit  rien  en  fa  maifon  il  le  fcauroit 
bien  et  la  dame  qui  a  bien  fceu  ce  quon  a  dit  a 
fon  mary  mande  a  fon  amy  quil  ne  viengne  pas 
pour  chofe  qui  foit  car  elle  fe  doubte  bien  de  lem- 
buche  Ainfi  fe  gouuerne  fagement  la  dame  la  dieu 
mercy  a  fon  mary  qui  ny  trouuera  ia  faulte  Quant 
le  bonhomme  a  bien  oreille  et  efcoute  il  fait  fem- 
blant de  arryuer  en  fa  maifon  et  fait  bonne  chère 
car  il  ne  croit  mes  que  tout  foit  menfonge  de  ce 
quon  luy  a  dit  de  fa  femme  qui  tant  lui  fait  bonne 
chère  Et  le  baife  et  lacole  fi  doucement  Et  penfe 
que  il   neft  point  a  croire   que   fa   femme   fift  telle 

chofe  et  lui  eft  bien  aduis  que  il  nen  eft  rien  Et 
quant  il  eft  en  fon  fecret  il  dit  a  fa  femme  Vraye- 
ment  on  ma  dit  aucunes  paroles  qui  ne  me  plai- 
fent  gueres  Par  dieu  mon  amy  ie  ne  fcay  que  ceft 
mais  il  y  a  grant  pièce  que  vous  faictes  mauuaife 
chère  Jay  eu  grant  paour  que  vous  neuffiez  quel- 
que dommage  grant  ou  que  aucun  de  noz  amys 
fuffent  trefpaffes  ou  prifonniers  des  angloys  Ce 
neft  pas  cela  fait  il  mais  ceft  pis  que  vous  ne  dictes 
Aue  maria  fait  elle  et  quelle  chofe  peuft  ce  eftre 
fe  il  vous  plaift  vous  le  me  dires  Certes  vng  qui 
eft  bien  mon  amy  ma  dit  que  vng  tel  vous  main- 
tient et  affes  dautres  chofes  Lors  la  dame  fe 
feingne  et  fait  grans  admiracions  Et  fe  prent  a 
soubzrire  et  dit  Mon  amy  ne  faictes  ia  pire  chère 
Je  vouldroye  auffi  bien  eftre  quicte  de  tous  mes 
péchez  comme  ie  fuis  de  celui  Adonc  elle  mect 
fes  deux  mains  fur  fa  tefte  et  dit  Mon  amy  ie  ne 
iureray  de  ceftui  tant  feullement  Mais  ien  donne 
au  dyable  tout  ce  qui  eft  foubz  mes  deux  mains  fe 
oncques  bouche  domme  toucha  a  la  mienne  finon 
la  voftre  et  a  voz  coufîns  et  aux  miens  et  par  voftre 
commandement  Fy  fy  fait  elle  effe  cela  Mon  ami 
iay  grant  ioie  que  le  mauez  dit  Car  ie  me  doubtoie 
que  ce  fuft  aultre  chofe  et  ie  fcay  bien  dont  font 
venues  ces  paroles  Mais  pleuft  a  dieu  que  vous 
fceuffiez  bien  pourquoy  il  les  vous  a  dictes  Par 
ma  foy  vous  en  feries  bien  efbahi  pour  ce  quil  fe 
fait  tant  voftre  amy  mais  ie  fuis  bien  aife  car  il  a 
refueille  le  chat  qui  dort  Et  que  y  a  il  dit  le  bon 
homme  Ne  vous  chaille  mon  amy  dit  elle  vous  le 
faures  bien  vne  autre  fois    Vrayement   ie  le  vueil 

fauoir  Par  dieu  mon  amy  fait  elle  ieftoye  bien 
courroucée  que  le  faifiez  venir  fi  fouuent  céans  et 
laiffoie  a  le  vous  dire  car  vous  laymies  tant  Dictes 
le  moy  fait  il  Certes  mon  ami  il  neft  ia  meftier 
que  vous  le  fâchez  Dictes  le  moy  ie  vous  en  prie 
Lors  elle  le  baife  et  lacole  trefdoulcement  et  lui 
dit  Haa  mon  tref  doulx  feigneur  et  amy  Et  me 
vouloit  il  faire  mal  de  vous  le  faulx  traître  Or  me 
dites  mamie  que  ceft  Par  ma  foy  mon  ami  que 
iayme  fur  toutes  chofes  qui  font  en  terre  le  traître 
en  qui  vous  vous  fiez  ma  priée  plus  de  deux  ans 
entiers  pour  vous  trahir  mais  fi  len  ay  ie  bien  ref- 
fufe  Et  y  a  mis  grant  peine  en  maintes  manières 
Et  quant  vous  cuidies  quil  venift  céans  pour  lamour 
de  vous  il  ni  venoit  que  pour  vous  trahir  Ne  il  nen 
vouloit  ceffer  iufques  que  ie  lui  dis  que  ie  le  vous 
diroie  Car  il  ne  men  challoit  pour  ce  que  ie  fuis  feure 
de  moy  et  ne  vouloie  point  mectre  de  noife  entre 
vous  et  lui  Helas  ce  neft  pas  fa  faulte  quil  ne  vous 
a  fait  honte  Saincte  marie  fait  le  bon  homme  il 
eft  bien  traître  Car  iames  ne  me  doutaffe  de  lui 
Par  dieu  mon  feigneur  fe  il  entre  céans  et  que  ie 
fâche  que  parlez  a  lui  ie  ne  tiendray  iames  mefnage 
auecques  vous  Car  par  ma  foy  de  moy  nauez  vous 
garde  Se  dieu  plait  ie  ne  commencerai  pas  main- 
tenant Je  prie  dieu  a  ioinctes  mains  que  quant  il 
men  prendra  volente  que  le  feu  defcende  du  ciel 
qui  marde  Helas  mon  ami  fait  elle  en  lacolant 
moult  doulcement  bien  feroie  faulce  se  ie  vous  fai- 
foie  mauluaiftie  qui  eftes  fi  bel  et  fi  bon  et  voules 
tout  ce  que  ie  veul  Je  veul  que  vous  deffendes 
voftre  hoftel  a  celui  de  qui  il  ma  faulcement  acufee 

combien  que  au  diable  Toit  lame  de  moi  fil  men  parla 
oncques  mais  de  par  dieu  ie  ne  veul  point  quil 
viengne  en  lieu  ou  ie  foye  Lors  Te  prent  a  plourer 
Et  le  bon  homme  lapaife  Et  lui  promet  et  iure 
quil  tiendra  tout  ce  quelle  a  dit  Sinon  quil  ne  def- 
fendra  pas  fa  maifon  au  compaignon  Touteffois  il 
ne  fera  iames  quil  nen  ait  aulcun  remors  et  le  cuer 
chargie  Conclufion  fon  amy  qui  lui  auoit  dit  par 
grant  amytie  fera  le  plus  grant  ennemi  quil  ait 
Ainfy  eft  le  bon  homme  abefti  Or  a  il  du  ménage 
et  eft  en  la  naffe  enclos  Et  fera  mieulx  la  dame 
en  fa  guife  quelle  ne  fift  oncques  Et  nen  parle 
iames  nul  homme  car  il  ne  en  croira  riens  et  celui 
qui  faifoit  la  vilennie  fera  le  meilleur  amy  quil  ait 
Viellefce  le  furprent  et  a  laduanture  cherra  en 
pourete  de  laquelle  iamef  ne  fe  relieuera  Ceft  la 
plaifance  quil  a  trouée  en  la  naffe  Lun  luy  dit 
qui!  eft  bien  iohan  Lautre  le  monftre  au  doyt 
Lautre  dit  que  ceft  grant  dommage  Lautre  dit  que 
il  ne  peut  chaloir  et  que  ce  neft  que  le  droit  du  ieu 
Ainfi  vit  en  pafcience  et  en  douleurs  que  il  prent 
pour  ioyes  veu  que  il  ne  voudroit  eftre  autrement 
Ainfi  demourera  toufiours  Et  finira  miferablement 
fes  iours 

LA  huitiefme  ioye  de  mariage  fi  eft  que  quant 
celui  qui  eft  marie  a  fait  tant  quil  eft  en  la 
naffe  entre  ou  il  a  pris  tous  plaifirs  par  deux  ou 
iii  ans  Et  commence  fort  a  refroider  et  veult  en- 
tendre a  Tes  befongnes  car  on  ne  peut  pas  toufiorf 
iouer  es  barres  Et  a  lauanture  il  a  eu  affes  de 
mefchances  dont  il  eft  fort  debatu  tant  que  il  na 
garde  de  sen  fouyr  Et  a  laduanture  fa  femme  a 
deux  ou  trois  enfans  et  eft  groffe  Mais  elle  eft 
plus  malade  de  cefte  groffe  que  de  lautre  don  le 
bon  homme  eft  en  grant  fouffi  de  lui  quérir  ce 
quil  lui  fault  Or  faprouche  le  temps  de  lenfante- 
ment  ou  elle  eft  tant  malade  que  ceft  merueille  et 
tant  que  les  femmes  ont  grant  paour  quelle  nen  puiffe 
efchapper  Mais  le  bon  homme  la  voue  a  faints  et 
a  fainctes  et  elle  feft  vouée  a  noftre  dame  de 
rochemadour  Or  adulent  que  noftre  feigneur  de- 
liure  la  dame  dun  bel  enfant  et  fuft  le  filz  dun 
roy  Elle  couche  longuement  et  les  commères  vien- 
nent Et  feront  les  leuailles  grans  et  belles  Si  ad- 
ulent quelle  a  deux  ou  trois  de  fes  comeres  qui 
font  auecques  elle  en  la  maifon  pour  galer  et  fera 
aladuanture  fil  ni  a  quelque  fatraf  dont  ie  me  tais 
Et  defpendent  plus  de  biens  que  le  bon  homme  ne 
deuft  pour  tout  fon  mefnage  Le  temps  nouuel  fa- 
prouche fi  conuient  aller  aux  champf  et  font  leurs 
entreprifes  daller  en  voyage    Et  quel  chofe  que  les 

maris  aient  a  faire  a  elles  ne  chaut  Lors  la  dame 
dont  nouf  parlons  dit  Vrayiement  ma  commère  ie 
ne  fcay  comment  ie  puiffe  auoir  congie  De  cela 
ie  ne  men  efmaies  point  par  dieu  ma  commère 
nous  yronf  tous  enfemble  et  nous  efbatrons  bien 
Or  ont  entreprins  le  voiage  et  fe  départent  denfemble 
La  dame  dont  nous  parlons  fen  vient  en  fa  maifon 
et  fait  mauluayfe  chère  Et  auffi  le  bon  homme  vient 
de  la  ville  ou  de  ailleurs  de  fes  befognef  et  lui  de- 
mande quelle  a  Sire  ce  fait  elle  ie  fuis  courroucée 
car  noftre  enfant  eft  malade  Le  bon  homme  eft 
bien  courrouce  et  doulent  et  le  vient  veoir  Et 
quant  il  le  voit  les  larmes  lui  viennent  aux  yeux 
de  pitié  quil  en  a  La  nuit  vient  Et  quant  ilz  font 
a  leur  priue  la  dame  foufpire  et  commence  a  dire 
Vraiement  mon  ami  vous  mauez  bien  oubliée  Com- 
ment mamie  fait  le  bon  homme  Vous  fouuient  il 
pas  fait  la  dame  que  ie  fus  malade  de  noftre  enfant 
Et  que  ie  me  voue  a  noftre  dame  de  rochemadour 
et  vous  nen  faictes  compte  Et  dieu  mamie  et  ne 
fauez  vous  que  iay  tant  a  faire  Par  dieu  ie  ne  feray 
iames  aife  tant  que  ien  foie  quicte  et  par  ma  foy 
ma  créance  que  lenfant  en  eft  malade  Mamye 
fait  il  dieu  fcet  vouftre  bonne  volente  et  la  myenne 
Haa  fait  elle  nen  parles  point  car  certes  ie  yray 
fil  plait  a  dieu  et  a  vous  Et  auffi  mes  coufins  telz 
et  mes  commères  telles  y  viendront  Et  le  bon 
homme  penfe  a  ce  voyage  car  a  lauanture  il  na  pas 
bien  tout  ce  qui  lui  faut  Or  conuient  il  quil  face 
finance  de  cheuaux  félon  leftat  dont  il  eft  et  con- 
uient que  elle  ayt  robe  a  cheuaucher  Et  a  lad- 
uanture  yra  vng  gentil  galant  en  fa  compagnie  qui 

lui  fera  volentiers  feruice  Et  aussi  pourra  bien 
eftre  que  le  bon  homme  yra  auecques  elle  et  fil  y 
va  il  lui  vaulfit  mieulx  eftre  demoure  en  fon  hoftel 
et  deuft  il  ores  toufiours  porter  pierres  fus  fon  col 
Et  auffi  elle  ne  feroit  pas  bien  contente  fil  nauoit 
peine  et  mefchef  Maintenant  dit  que  elle  a  vn  eftie 
trop  long  et  lautre  trop  court  maintenant  dit  que 
le  cheual  trocte  trop  dur  et  en  eft  malade  mainte- 
nant fault  quelle  defcende  et  quil  la  remonte  et 
fault  quil  la  maine  par  la  bride  pour  paffer  vng 
pont  ou  vng  mauluaiz  pas  Et  quant  ilz  feront  venus 
du  voyage  fil  y  a  eu  aucun  bien  elle  dira  quil  eft 
venu  de  par  foy  et  fil  y  a  mal  elle  tenfera  a  fon 
mari  Le  fien  fe  gaftera  tout  le  mefnage  croiftra 
Et  la  defpenfe  amoindrira  elle  dira  quelle  eft  gaftee 
des  enfans  quelle  a  portes  La  eft  le  bon  homme 
en  la  naffe  bien  enclos  en  douleurs  quil  repute 
pour  ioyes  Efquelles  il  fera  et  demorra  toufiurf  et 
finira  miferablement  fes  iours 

LA  neufyefme  ioye  de  mariage  eft  quant  le  ieune 
homme  fi  eft  mis  en  la  naffe  en  la  prifon  de 
ménage  Et  après  lef  delictz  et  plaifances  qui  y  font 
nouellement  trouuees  Et  a  laduanture  la  femme 
fera  malle  et  diuerfe  comme  beaucop  et  a  laduan- 
ture il  eft  homme  de  bon  gouuernement  et  ne  luy 
a  pas  voulu  ne  ne  veut  foffrir  et  y  a  eu  plufeurs 
argumens  entre  eulx  Et  aucunefois  y  a  eu  de  cops 
donnes  Et  pouez  penfer  que  en  trente  ans  ou  plus 
quilz  ont  efte  en  cefte  guerre  quil  a  eu  beaucoup 
a  fouffrlr  Car  il  peut  eftre  quil  a  eu  vne  grand 
partie  des  tribulacionf  et  aduerfites  deffus  dictes 
et  qui  font  contenues  cy  après  mais  néant  moins 
il  demoure  victorieux  et  na  point  efte  envilany  de 
fait  ne  de  defhoneur  Mais  touteffois  moult  a  eu  a 
foufFrir  qui  bien  y  penferoit  Car  a  laduanture  il  a 
de  belles  filles  que  il  a  fagement  mariées  Si  ad- 
uient  que  pour  les  maies  nuitz  et  froidures  quil  a 
eues  a  acquérir  cheuance  ou  pour  viellefce  le  bon 
homme  chet  en  langueur  de  maladie  de  goûte  ou 
dautre  chofe  tellement  quil  ne  fe  peut  leuer  quant 
il  eft  affis  en  vng  lieu  Lors  eft  la  chance  retour- 
née malement  car  la  guerre  eft  finee  Et  qui  pis 
eft  elle  lui  dit  bien  fouuent  par  haine  quelle  eft 
bien  certaine  que  ce  eft  par  fon  pèche  Et  peut  on 
penser  que  fe  la  dame  eft  deuant  lui  il  dit  a  la 
dame    Mamie  vous  eftes  la  chofe  qui  foit  au  monde 

que  ie  doy  mieulx  aymer  et  vous  moy  Si  fâches 
que  ie  ne  fuis  pas  content  de  aulcunes  chofes  qui 
me  font  faictes  Vous  fauez  que  ie  fuys  feigneur 
de  la  maifon  et  feray  tant  que  ie  viuray  mais  on 
nen  fait  pas  femblant  Car  fe  ieftoie  vng  poure 
homme  qui  allaft  fon  pain  querant  on  ne  me  deu- 
roit  pas  faire  ce  quon  fait  Vous  fauez  mamie  que 
iay  mis  grant  peine  et  diligence  a  fouftenir  voftre 
eftat  et  voftre  faict  et  noz  enfans  fe  portent  mal 
enuers  moy  Et  que  voules  vous  quon  vous  face 
dit  la  dame  on  vous  fait  du  mieux  quon  peut  et  vous 
ne  faues  que  vous  demandes  Or  belle  dame  taifez 
vous  Lors  le  filz  fe  rigole  de  lui  et  fe  deppartent 
la  dame  et  le  filz  et  empireront  leritage  qui  ny 
pouruoira  et  ilz  concluent  enfemble  que  homme 
du  monde  ne  parlera  a  lui  Le  filz  veult  entrer  au 
gouuernement  plus  que  deuant  car  fa  mère  le  fouf- 
tient  et  dient  a  chafcun  que  le  preudomme  eft  entre 
et  retourne  en  effance  Or  lui  conuient  il  prendre 
tout  en  gre  car  autre  remède  ny  peut  il  mectre  Et 
quant  a  moy  ie  croy  que  ceft  vne  des  plus  grandes 
douleurs  qui  foit  fur  terre  Ainfy  fait  le  preux- 
domme  fa  pénitence  Et  ainfi  fera  en  gemiffemens 
et  en  douleurs  toufiourf  et  finira  miferablement 
fes  iours 

LA  dixiefme  ioie  de  mariage  eft  quant  celui  qui 
eft  marie  feft  mis  dedenf  la  naffe  pource  que  il 
a  veu  les  autref  poiffons  qui  fe  baignoient  dedens 
fe  lui  fembloit  et  a  tant  trauaille  quil  a  trouue  len- 
tree  et  peut  on  dire  que  on  le  fait  entrer  en  la 
naffe  de  mariage  corne  loyfelleur  fait  les  oyfeaulx 
par  certains  autref  oyfeaulx  affaicties  puif  font  prins 
chafcun  par  vng  pie  et  font  emportes  en  vng  fac 
ou  en  vng  panier  Moult  fuffent  aifes  les  poures 
oyfeaux  filz  fuffent  en  liberté  comme  ceulx  qui  vont 
de  riuiere  en  riuiere  charges  de  toutes  viandes  mais 
quant  il  voient  les  autres  dedenf  ilz  y  entrent  tous 
finon  aulcuns  oyfeaux  rufes  qui  ont  veu  et  oy  par- 
ler de  la  fourme  et  lont  bien  retenu  mais  non  ob- 
ftant  tous  ceulz  qui  font  maries  dont  nous  parlons 
ont  aduife  a  ce  meftier  le  mains  mal  quilz  ont  peu 
ou  a  laduanture  fans  riens  y  aduifer  et  quoy  quil 
foit  il  cuyde  auoir  ioies  ou  il  eft  mis  mais  il  trouue 
le  contraire  et  adulent  aucunefois  par  aucunes  chofes 
qui  leur  dit  que  ce  font  enuouftemens  curateurs 
ou  maléfices  que  fa  femme  ne  laymera  iames  Et 
dit  a  fa  mère  ou  a  fa  coufîne  que  quant  elle  eft 
couchée  près  fon  mari  que  la  char  lui  puft  tant 
comme  fe  ceftoit  vne  charongne  et  que  iames  ne 
lui  fera  amour  ne  plaifir  et  adulent  fouuent  que 
telles  femmes  qui  font  en  tel  eftat  ou  vng  homme 
que   tant  quilz    foient    enfemble    ilz   ne    font    point 

enuouftes  mais  faident  bien  de  leurs  membres  Et 
quant  elle  feft  bien  prou  efbatue  de  fon  ami  elle  a 
aucuns  amis  qui  traictent  la  paix  auec  fa  mère  et 
que  die  quelle  a  toufiours  efte  auecques  foy  La 
poure  fille  fen  eftoit  allée  pource  quil  la  vouloit 
afoler  Et  iaimeroie  mieux  que  la  me  leffifies  que 
la  batre  ainfi  car  ie  fcay  bien  que  ma  fille  ne  vous 
a  fait  aulcune  faute  Or  regardes  felle  euft  efte  de 
mauuaiz  gouernement  elle  eftoit  perdue  Et  adulent 
aucunefois  quilz  demandent  a  eftre  fepares  Le  mary 
acufe  fa  femme  et  la  femme  fon  mary  Hz  fe  font 
mis  en  la  naffe  et  en  voulfiffent  eftre  dehors  II 
ne  eft  pas  temps  de  fen  repentir  Hz  plaident  fort 
en  leur  caufe  Et  aucunefois  quilz  ne  dient  ou 
aleguent  chofes  fouffifans  pour  venir  a  leur  enten- 
cion  le  iuge  dit  par  iugement  quilz  tiendront  leur 
mefnage  et  les  admonnefte  En  oultre  les  biens 
premiers  ou  ilz  eftoient  ilz  ont  ce  lopin  car  ilz 
neftoient  pas  affes  laz  En  oultre  fe  font  fait  moc- 
quer  de  eulx  a  tous  qui  deulx  et  de  leur  caufe  ont 
ouy  parler  Aucunefois  ilz  dient  caufe  raifonable 
lun  contre  lautre  par  quoy  le  iuge  par  iugement  les 
fepare  Et  il  adulent  aucunefoys  que  lun  ou  lautre 
fe  maintiennent  folement  Et  aulcuneffois  la  femme 
va  de  chambre  en  chambre  ou  en  vne  bonne  ville 
et  fait  tout  fon  plaifir  ilz  fe  cuident  eftre  mis  hors 
de  la  naffe  et  cuident  eftre  efchappes  mais  il  font 
pis  que  deuant  Or  eft  lomme  gafte  et  affole  de 
quelque  eftat  quil  foit  et  la  femme  auffy  Hz  ne  fe 
peuent  plus  maryer  la  vie  durant  de  lun  ou  de 
lautre  Silz  font  de  grant  lieu  leur  nom  eft  perdu 
Car  a  laduanture   vng  galant  la  tiient  en  fa    maifon 

honteufement  Et  ainfi  vfe  fa  vie  en  la  naffe 
en  douleurs  et  en  gemiffemens  Ou  il  viura  en 
languiTfant  toufiours  Et  miferablement  finira  fes 
iours 

LA  vnziefme  ioie  de  mariage  fi  eft  quant  vng  ieune 
homme  gentil  galant  gay  et  iolis  fen  va  par  le 
pays  Et  va  tout  lan  en  plufieurs  lieux  et  par  efpe- 
cial  ou  font  dames  et  damoifelles  félon  leftat  dont  il 
eft  et  pour  ce  quil  eft  ieune  et  auffi  amoureux  il  ne 
viuroyt  de  nulles  chofes  fors  de  plaifances  Et  fil  troue 
aucune  dame  qui  ayt  a  faire  de  lui  il  fy  employé  vo- 
lentiers  Si  vient  volentiers  en  vn  hoftel  ou  il  y  a  vne 
belle  fille  qui  a  laduanture  eft  de  plus  grant  lignage 
que  luy  Et  pource  que  elle  eft  fi  belle  et  fi  renom- 
mée y  font  venus  plufieurs  fuplians  et  y  en  a  vng 
qui  tant  a  ofert  quelle  ne  la  peu  refufer  Car  femme 
débonnaire  ne  pourroit  refufer  la  suplicacion  de 
raifon  Or  retournonf  a  la  belle  damoifelle  qui  par 
opreffion  dun  poure  compaignon  lui  a  octroyé  ce 
quil  lui  a  demande  et  eft  tellement  aduenu  quelle 
eft  groffe  Et  la  dame  qui  la  fceu  qui  eft  affes 
faulce  y  mectra  bonne  prouifion  et  le  compagnon 
ny  viendra  plus  et  fait  tant  la  dame  quil  la  prent 
Il  fault  prendre  les  chofes  comment  elles  font  La 
poure  damoifelle  qui  eft  groffe  et  na  gueres  de 
temps  et  elle  mefme  nen  fcet  rien  car  ce  neft  que 
vng  enfant  qui  ne  fcet  que  ceft  mais  fe  dieu  plait 
elle  le  fcaura  Or  faduife  la  dame  qui  fcet  le  viel 
teftament  et  le  nouuel  appelle  la  fille  fecretement 
Vien  ca  fait  la  dame  Certes  ie  tay  dit  autrefois 
que  tu  es  perdue  et  defhonnoree  dauoir  fait  ce  que 

tu  as  fait  Mais  ce  qui  eft  fait  eft  fait  Je  congnois 
que  tu  es  groffe  Dy  men  la  vérité  Par  ma  foy 
dift  la  fille  ie  nen  fcay  rien  II  me  femble  fait  elle 
que  quant  vient  au  matin  ie  te  voy  vomir  et  faire 
telle  contenace  et  telle  Vraiement  ma  dame  il  eft 
vray  Ha  fait  la  dame  tu  es  groffe  nen  fonne  mot 
ne  nen  faiz  femblant  a  perfonne  du  monde  et  garde 
bien  que  tu  faces  ce  que  ie  te  commanderay  Si 
feray  ie  fait  elle  Naf  tu  pas  fait  la  dame  veu  tel 
efcuier  qui  vient  fi  fouuent  céans  Si  ay  vrayement 
ma  dame  Or  laduife  bien  II  y  viendra  demain  Et 
garde  bien  que  tu  lui  faces  bonne  chère  et  de  bonne 
manière  et  quant  tu  verras  que  autres  gentilz  hom- 
mes et  moy  parlerons  enfemble  gecte  toufiours 
lueil  fur  lui  et  faiz  ainfi  Lors  elle  lui  monftre  com- 
ment elle  fera  Et  fe  il  veult  parler  a  toy  efcoute 
le  volentiers  et  doulcement  et  lui  refpons  bien  et 
courtoyfement  Et  fil  te  parle  damours  efcoute  le 
parler  et  le  remercie  mais  dis  lui  que  tu  ne  fces 
que  ceft  et  que  encores  ne  veulx  fauoir  et  fil  te 
veut  donner  or  ou  argent  fi  nen  prens  point  mais 
fil  te  prefente  anel  ou  aultre  chofe  refufe  le  gra. 
cieufement  mais  a  la  parfin  prens  le  pour  lamour 
de  lui  fans  y  penfer  nulle  vilanie  Et  quant  il 
prendra  congie  de  toy  demande  lui  fe  on  le  verra 
mef  empiefce  Or  fen  vient  le  galant  qui  fera  mis 
en  la  naffe  car  la  dame  le  veult  marier  felle  peut 
auecques  la  damoifelle  car  il  eft  trefbien  hérite  et 
encores  eft  fimple  Et  femblera  martin  de  cambray 
qui  en  fera  fcaint  par  le  cul  Or  fen  vient  le  galant 
veoir  les  damoifelles  Car  il  y  eft  trop  aife  Car 
toutes    ont   tendu    leur   engin    pour   le   prendre     La 

^     68     ^ 


dame  prent  vng  cheualier  ou  vng  eTcuier  et  fafreent 
et  les  autres  auffi  pour  parler  et  galler  enfemble 
et  le  galant  fe  tient  près  la  fillete  et  parlent  en- 
femble Et  fe  prennent  par  la  main  Et  il  dit  Pleuft 
a  dieu  ma  damoifelle  que  vous  fceuffies  bien  ma 
penfee  Et  comment  fait  elle  pourray  ie  la  fauoir 
fe  vouf  ne  le  me  difies  Penfes  vous  chofe  que 
vous  ne  me  doyes  dire  Par  ma  foy  fait  il  nenny 
maif  ie  vouldroie  bien  que  vous  le  fceuffiez  fans  que 
ie  le  vous  diffe  Vraiement  fait  elle  en  riant  vous 
dictes  chofe  qui  ne  fe  pourroit  pas  bien  faire  Sil 
vous  plaifoit  fait  il  que  ne  leuffiez  a  defplaifir  ie  le 
vous  diroie  Sire  ce  fait  elle  dictes  ce  quil  vous 
plaira  Car  ie  fcay  bien  tant  de  vous  que  ne  dires 
ia  chofe  qui  ne  foit  tout  bien  Dame  fait  il  ie  ne 
fuis  que  vng  poure  gentil  homme  et  fcay  bien  que 
ie  ne  fuis  pas  digne  deftre  vouftre  amy  par  amours 
Car  vous  eftes  belle  gente  et  gracieufe  et  plaine 
de  tous  biens  Mais  sil  vous  plaifoit  a  moy  faire 
tel  honeur  que  ie  fuffe  voftre  amy  Je  mofe  bien 
vanter  de  bonne  volente  de  vous  faire  tous  les 
playfirs  que  homme  pourroit  faire  Je  vouf  feruiroie 
et  garderoie  voftre  honeur  plus  que  le  mien  Grant 
mercy  fait  elle  fire  Mays  pour  dieu  ne  me  parles 
point  de  telz  chofes  Car  ie  ne  fcay  que  ceft  ne  ne 
vueil  fauoir  car  ce  neft  pas  ce  que  ma  dame  men- 
feigne  tous  les  iours  Par  ma  foy  ma  damoifelle 
ma  dame  dont  vous  parles  eft  vne  trefbonne  dame 
mais  elle  nen  fcauroit  ia  riens  Et  beau  fire  ie  ouy 
parler  lautre  iour  de  vous  marier  bien  mefmerueille 
dont  vous  vient  parler  de  tellef  paroles  Par  ma 
foy  ma  damoifelle  fil  vous  plaifoit  ie  ne  me  marie- 

roye  iames  tant  quil  vous  plairoit  que  ie  fuffe  vouTtre 
feruiteur  Et  vouidries  vous  bien  que  ie  fuffe  def- 
honnoree  Par  mon  ame  iaymeroie  plus  cher  eftre 
mort  Pour  dieu  fait  elle  taifies  vous  Car  fe  ma 
dame  fen  apperceuoit  ie  feroie  gaftee  Et  a  laduan- 
ture  fa  dame  lui  a  fait  figne  quelle  fe  tayfe  Lors 
il  lui  baille  par  deffouz  la  main  vn  anel  ou  autre 
chofe  Et  lui  dit  Je  vous  prie  que  vous  gardes 
cecy  pour  lamour  de  moy  Certes  fait  elle  ie  ne 
le  prendrai  point  Helas  ma  damoifelle  ie  vous  en 
prie  et  lui  mect  en  la  main  et  elle  le  prent  et  dit 
Je  le  prens  pour  auoir  amour  auec  vous  fans  y 
penfer  que  tout  bien  et  honneur  Lors  dift  la  dame 
aux  gentilz  hommes  II  conuient  aller  demain  en 
pèlerinage  a  noftre  dame  de  tel  lieu  Vraiement 
font  ilz  ma  dame  ce  eft  trefbien  dit  Hz  fen  vont 
foupper  et  toufiours  mectent  le  galant  empres  la 
damoyfelle  qui  toufiours  fait  trefbien  fon  perfon- 
nage  tant  et  tellement  quil  eft  tout  embrafe  et  alume 
de  fon  amour  Or  vient  lendemain  quilz  montent 
a  cheual  et  nya  cheual  qui  porte  derrière  fe  dient 
tous  forf  celui  du  galant  dont  il  a  grant  ioye  car 
on  luy  baille  la  damoifelle  derrière  foy  et  lembraffe 
a  cheual  pour  foy  tenir  et  dieu  fcet  fil  en  eft  bien 
aife  Or  fe  aprouche  il  fort  de  la  naffe  Hz  font 
leur  voyage  en  bonne  entencion  dieu  le  fcet  Hz 
retournent  a  loftel  Quant  vient  après  difner  la  dame 
va  en  fa  chambre  et  dit  a  la  fille  Or  lui  diz  quon 
te  veult  marier  et  que  tu  ne  le  veulx  pas  encores 
eftre  Et  fil  fe  offre  a  toy  prendre  mercie  len  et  lui 
dis  que  tu  men  parleras  et  quil  neft  au  monde 
homme  que  tu  aimef  tant  comme  lui    Puys  fen  vont 

tous  au  iardin  et  vont  louant  par  les  violiers  et  le 
galant  dit  a  la  fille  quelque  chofe  et  elle  dit  Helas 
pour  dieu  ne  men  parles  plus  ou  ie  laifferai  voftre 
compagnie  Vouldriez  vous  bien  que  ie  perdiffe  mon 
honneur  Nauez  vous  pas  oi  quon  parle  de  me 
marier  Par  mon  ame  fait  il  ie  ne  vouldroie  rien 
blâmer  mais  il  meft  aduif  que  ie  fuis  auffi  bien 
a  la  valeur  de  vous  faire  feruice  comme  celui 
don  aues  oi  parler  Par  ma  foy  fait  elle  ie  voul- 
droye  qui!  vous  reffemblaft  Grant  merci  fait  il 
ma  damofelle  vous  me  prifes  de  voftre  courtoifie  pluf 
que  ie  ne  fuif  digne  mais  fe  il  vous  plait  uous  me 
feres  lonneur  et  ien  feray  fort  honore  Grant  mer- 
cis  fait  elle  II  conuiendroit  parler  a  ma  dame  et  a 
mes  amis  Se  ie  fauoie  quil  leur  pleuft  de  leur  en 
parler  ie  leur  en  parleroie  Pour  dieu  ne  dictes 
point  que  men  aies  parle  car  autant  me  vauldroit 
eftre  morte  Non  feray  ie  ce  fait  il  puis  en  parle 
a  la  dame  tant  que  la  chofe  eft  en  bon  point  Hz 
fe  fiancent  et  a  laduanture  les  font  coucher  en- 
femble  Le  poure  homme  eft  en  la  naffe  ilz  font 
les  noces  fans  bans  car  les  amis  de  elle  ont  paour 
quil  ny  furuiengne  aucun  empefchement  La  nuit 
fen  vient  et  fâches  que  la  dame  a  bien  inftruicte 
et  enfeygnee  la  fille  quelle  donne  a  fon  mari  de 
grans  effors  et  en  maintes  manières  comment  pucelle 
doit  faire  Et  lui  a  bien  apris  la  dame  que  quant 
il  vouldra  fraucer  la  pieffe  quelle  gecte  vng  cop 
dalaine  comme  felle  eftoit  en  eaue  froide  iufques 
es  mamelles  Et  de  fait  la  dame  ioue  bien  fon  per- 
fonnage  Mais  le  père  et  la  mère  font  bien  corrou- 
ces    Mais   pitié  et  amour  quilz  ont  en   leur  enfant 

les  fait  recueillir  lui  et  fa  femme  Vezcy  plus 
grant  mal  qui  aduient  car  la  damoifelle  aura  en- 
fant a  trois  ou  a  quatre  moys  Lors  les  ioyes  du 
temps  paffe  fi  font  tournées  en  trifteffe  Et  a  lad- 
uanture  la  batra  et  iames  bon  ménage  ne  tiendront 
Mais  non  obftant  il  eft  en  la  naffe  et  nefchapera 
point  En  douleurs  et  en  gemiffemens  il  fera  tou- 
iours  et  finira  miferablement  fes  iours 

LA  douziefme  ioye  de  mariage  fi  eft  quil  aduient 
que  le  ieune  home  a  tant  aile  et  venu  quil  a 
trouue  lentree  de  la  naffe  et  a  trouue  femme  telle 
comme  il  la  demandoit  et  lui  feroit  de  meftier  quil 
en  euft  trouue  vgne  autre  mais  il  ne  le  voudroit 
pour  rien  Car  il  lui  femble  quil  eft  myeulx  affigne 
que  nul  autre  et  quil  fuft  bien  heureux  de  la  trouuer 
Et  peut  eftre  tel  le  bon  homme  quil  eft  tout  délibère 
de  foy  gouuerner  par  fon  confeil  Et  quant  aucun  a 
afaire  a  lui  il  dit  Jen  parleray  a  la  dame  de  noftre 
maifon  Et  fe  elle  veult  il  fera  fait  Et  felle  ne  veult  il 
nen  fera  rien  Or  eft  il  a  point  fil  eft  gentil  homme 
et  le  prince  fait  armée  fe  la  dame  veult  il  yra  Et 
pourra  dire  Mamie  il  faut  que  iaille  a  larmee  du  roy 
Et  elle  dit  Vous  yres  et  que  yres  vous  faire  vous  faire 
tuer  et  puis  voz  enfans  feront  en  bon  point  Brief  il 
yra  fil  lui  plait  Et  auffi  quant  elle  veult  elle  en 
deliure  bien  la  maifon  Car  elle  lenuoira  la  ou  il 
luy  plaira  ou  en  vng  voyage  ou  elle  feft  voee  a 
bien  grant  hafte  et  ira  le  bon  homme  face  pluye 
face  vent  Et  fi  aduient  que  fon  ami  le  galant  qui 
fcet  les  entrées  de  la  maifon  lui  prengne  voulente 
de  parler  a  elle  et  ne  peut  actendre  mais  fen  vient 
de  nuit  et  entre  en  fa  maifon  ou  en  fa  chambre 
pour  acomplir  fa  volente  au  lieu  mefmes  ou  le 
bon  home  couche  Et  quant  elles  voient  que  leurs 
amis   prennent  fi  grant  peine  elles  ne  les   reffufent 

iames  Et  deuffent  elles  morir  Et  aucunefois  il  fe 
a  yche  en  la  maifon  et  le  chien  abaie  mes  elle  lui 
fait  acroire  que  ce  font  ras  et  quil  fait  fouuent 
ainfi  et  Briefuement  il  eft  enuelope  en  la  naffe 
Elle  lui  fait  porter  les  enfans  iouer  Elle  lui  fait 
tenir  fa  fufee  quant  elle  defuuide  le  famedi  mais  il 
na  pas  affes  affaire  et  luy  fourt  vne  nouuelle  penfee 
Car  il  vient  guerre  au  pais  parquoi  chafcun  fe 
retraict  ef  villes  maif  le  bon  homme  ne  fe  peut 
partir  ne  laiffer  fa  femme  Et  a  laduanture  eft  pris 
et  mené  en  prifon  vilainement  et  paie  vn  grant 
ranfon  Or  a  il  du  mefnage  fa  part  or  conuient  il 
quil  trocte  de  iour  et  de  nuit  pour  aler  quérir 
vitailles  et  pour  les  autres  befongnes  et  briefue- 
ment fon  pouure  corps  naura  iames  repos  Or  chiet 
le  bon  homme  en  viellefce  Et  fera  mains  prife  que 
deuant  et  fera  reboute  comment  vng  fauconnier  qui 
ne  vault  plus  rien  au  meftier  Or  fault  que  les  fil- 
les de  la  dame  foient  mariées  et  elles  ne  leurs 
maris  ne  prifent  rien  le  bon  homme  II  demeure 
goûteux  et  ne  fe  peut  aider  pour  les  maulx  quil  a 
fouffert  Lors  pleure  le  bon  homme  fes  pechies  en 
la  naffe  ou  il  eft  enclos  dont  nyftra  iames  et  nofera 
pas  fere  dire  vne  meffe  ne  teftament  finon  que  il 
mecte  fon  ame  entre  les  mains  de  fa  femme  Ainfi 
vfe  fa  vie  en  languiffant  toufiours  et  finira  mifera- 
blement  fes  iours 

LA  treiziefme  ioie  de  maryage  fi  eft  quant  celui 
qui  eft  marie  eft  mis  en  la  naffe  et  demeure 
auecques  fa  femme  v  ou  fix  ans  ou  plus  ou  mainf 
et  eft  bien  feur  ce  lui  femble  quil  a  troue  vne 
bonne  femme  et  fage  Et  a  vefcu  auecques  elle  en 
grans  plaifances  Et  a  laduanture  il  eft  gentil  homme 
et  veult  acquérir  honneur  et  vaillance  et  veult  aller 
dehors  et  dit  a  fa  femme  Mamye  ie  veul  aller 
dehors  laquelle  le  baife  et  acole  et  lui  dit  maintef- 
fois  en  plourant  et  foufpirant  Helas  mon  ami  me 
voules  vous  laiffer  et  vous  départir  de  moy  Et  ne 
faues  fe  vous  viendres  iames  elle  met  peine  nuit 
et  iour  quil  ny  aille  point  Mamie  fait  il  il  conuient 
que  ie  y  aille  ou  autrement  ie  perdroie  mon  fief  et 
leritage  que  ie  tiens  Mais  fe  dieu  plait  ie  reuiendrai 
tantoft  Ou  a  laduanture  il  va  oultre  mer  en  quel- 
que armée  pour  acquérir  vaillance  ou  cheualerie 
Si  prent  congie  de  fa  femme  qui  fait  tout  le  dueil 
que  Ion  pourroit  iames  faire  ne  dire  Sil  eft  homme 
qui  ayme  honeur  iamef  ne  le  pourroit  tenir  Or 
retournons  a  ce  noble  homme  donc  nous  auons 
parle  II  fen  va  et  recommande  a  dieu  fa  femme 
et  fes  enfans  Or  adulent  quil  paffe  la  mer  Et  eft 
près  des  ennemis  Par  fortune  ou  par  aduanture  il 
demoure  troys  ou  quatre  ans  quil  ne  peut  reuenir 
La  dame  a  ouy  dire  quil  eft  mort  dont  elle  fait  fi 
grandes  douleurs  que   merueilles     Et  elle   ne  peut 

paf  toufiourf  plourer  et  fe  rapaife  dieu  mercy  Et 
aduient  que  elle  fe  remarie  a  vn  autre  et  a  tantoft 
oublye  fon  mari  quelle  auoit  fi  fort  ame  mais  main- 
tenant les  plaifirs  et  les  foulas  quelle  foloit  faire  a 
fon  mari  font  touf  paffes  et  oublies  Et  qui  la  ver- 
roit  contenir  auec  fon  mari  dernier  Ion  diroit  quelle 
layme  plus  que  elle  ne  fift  oncques  lautre  Mais  il 
aduient  ainfi  comme  fortune  le  veult  quil  reuient  et 
eft  moult  enuielli  car  il  na  pas  toufiours  efte  a  fon 
plaifir  Et  quant  il  approuche  de  fon  pais  il  en- 
quiert  des  nouuelles  de  fa  femme  et  de  fes  enfans 
Car  il  a  grant  paour  que  ilz  ne  foient  mors  ou  que 
ilz  aient  autre  empefchement  Et  peut  bien  eftre 
que  a  celle  heure  que  le  bon  homme  y  penfoit  et 
quil  prioit  dieu  quil  les  gardaft  celui  qui  dernière- 
ment lauoit  efpoufee  la  tenoit  entre  fes  bras  Lors 
il  ouit  dire  quelle  eftoit  mariée  Or  penfes  quel 
plaifir  il  a  douyr  telles  nouuelles  Je  croy  que  la 
douleur  de  iacob  et  de  iofeph  fon  filz  ne  furent 
pas  pareilles  a  celle  douleur  Et  a  lauanture  fe 
mectra  en  mauluais  charroy  et  tant  que  le  bon 
homme  en  aura  vne  douleur  perpétuelle  que  iames 
ne  oublyera  Et  font  aucunement  lef  enfans  ahontes 
pour  le  faict  de  leur  mère  Lung  ne  lautre  ne  fe 
porront  iames  marier  la  vie  durant  et  aucunefoif 
félon  que  la  fortune  veult  eft  vaincus  et  occis  en 
vng  champ  de  bataille  Et  mainteffois  aduient  que 
celui  qui  a  droit  eft  vaincu  Et  pource  celui  a  qui 
telle  chofe  aduient  a  troue  le  pas  en  la  naffe  de 
mariage  combien  quil  ne  lui  eftoit  pas  aduis  Ainfi 
vfe  fa  vie  en  douleurs  ou  il  demourera  toufiours 
et  finira  miferablement  fes  iours 

^     76     ^ 


La  quatorziefme  ioye  de  mariage  fi  eft  quant  le 
ieune  homme  a  troue  lentree  de  la  naffe  et  a 
trouue  vne  belle  femme  et  ont  efte  enfemble  en 
grans  delitz  et  plaifances  deux  ou  trois  ans  et  nont 
fait  nulle  chofe  qui  defplaife  lung  a  lautre  mais  il 
adulent  ainfi  que  la  dame  va  de  vie  a  trefpaffement 
dont  le  ieune  homme  eft  en  grant  doleur  plus  quon 
ne  pourroit  penfer  Or  eft  changée  fortune  car  il  a 
perdu  toute  fa  ioye  Et  me  femble  que  ceft  auffi 
grande  douleur  comme  pourroit  eftre  de  toutes  aul- 
tres  chofes  deffufdictes  Ainfi  vit  vng  pou  de  temps 
en  mifere  et  en  tribulacion  de  penfee  Et  fe  tient 
tout  feul  et  fuit  les  compagnies  Mais  tout  fe  Si 
adulent  quil  y  a  aucuns  en  la  ville  ou  au  pais  qui 
aduifent  quil  eft  homme  de  bien  et  honnefte  et  a 
bien  de  quoy  ilz  traictent  a  le  marier  a  vne  autre 
femme  qui  a  les  condicions  tout  contraires  a  lautre 
et  a  efte  autrefois  mariée  Et  neft  pas  de  celles 
belles  ne  ieunes  mais  eft  entre  deux  Et  auife  fage- 
ment  et  eft  vng  grant  temps  fans  monftrer  fa  malice 
mais  quant  congnoit  fa  condicion  fi  déployé  fon 
venin  Elle  veult  gouuerner  fon  mari  qui  eft  ieune 
homme  et  fimple  Cellui  qui  eft  en  ce  point  na  que 
faire  finon  prier  dieu  quil  lui  dont  bonne  pafcience 
et  endurer  et  fouffrir  Et  quant  il  dit  rien  on  lui 
donne  mauldiffons  dauantaige  qui  eft  appelle  vng 
furcreft     Ainfi    eft    refcompenfe    le   bon   homme     II 

eft  en  bon  point  iufques  a  laultre  affife  Elle  ref- 
femble  au  poiffon  qui  eft  en  vne  belle  eaue  Et  par 
la  force  des  grans  chaleurs  de  lefte  qui  ont  dure 
tant  et  fi  longuement  que  leaue  a  perdu  fon  cours 
Et  le  poiffon  qui  eft  dedens  defire  fort  de  trouer 
leaue  nouuelle  Et  quant  les  chaleurs  font  paffees 
et  que  leaue  nouuelle  reuient  le  poiffon  y  fuit  Et 
monte  affin  quil  la  puiffe  trouer  pour  auoir  la  grant 
doulceur  dicelle  et  fâches  que  il  neft  riens  au  monde 
qui  foit  plus  contraire  ne  plus  defplaifant  a  vn 
ieune  homme  que  vne  vielle  femme  Or  regardes 
fe  ceft  bien  fait  de  mectre  deux  chofes  contraires 
enfemble  Ceft  comme  qui  enfermeroit  en  vng  fac 
vng  chien  et  vng  chat  Et  le  ieune  homme  fe  en- 
uiellira  plus  en  sept  iours  quil  neuft  fait  en  vng  an 
fe  le  cas  ne  lui  fuft  aduenu  En  tourmens  et  en 
gemiffemens  il  fera  toufiors  et  finira  miferablement 
fef  iours 

LA  quinziefme  ioye  de  mariage  fi  eft  laquelle  ie 
repute  a  la  plus  grant  douleur  qui  foit  fans  mort 
Et  eft  quant  aucun  eft  entre  en  la  naffe  et  a  trouue 
vne  femme  qui  eft  ieune  et  prent  des  plaifirs  a  fa 
volente  Et  fâchiez  que  quant  eft  de  fes  efbaf  elle 
ne  fen  tiendra  iames  pour  noife  qui  lui  en  foit  faicte 
et  en  deuft  elle  eftre  tuée  Et  adulent  que  le  com- 
paignon  fon  ami  vient  en  la  maifon  et  que  le  mari 
le  voit  qui  eft  mif  en  aiguet  dont  il  enrage  dyre 
et  dangoiffe  qui  lui  ferre  le  cuer  Si  fen  va  toft  et 
entre  en  la  chambre  ou  ilz  font  et  les  troue  en- 
femble  ou  bien  pref  Lors  le  pouure  mary  le  cuide 
tuer  Et  ainfi  comme  il  le  veult  tuer  la  dame  pour 
pitié  du  poure  homme  ceft  affauoir  du  galant  qui 
eft  en  grant  péril  vient  et  acourt  vers  fon  mari  et 
lembraffe  bien  fort  en  lui  difant  A  pour  dieu  mon- 
fieur  gardes  vous  de  faire  vn  mauluaiz  cop  Et  fur 
ce  le  galant  defploye  fes  iambes  et  fen  va  Et  le 
mari  court  après  qui  na  pas  loyfir  de  tuer  fa  femme 
et  ainfi  le  compagnon  efchappe  Or  fault  il  fcauoir 
que  la  femme  eft  deuenue  Elle  fen  eft  allée  cheux 
fa  mère  La  poure  femme  compte  tout  a  fa  mère 
mais  elle  lui  dift  le  galant  eft  entre  leans  a  laduan- 
ture  et  que  oncques  ny  auoit  entre  que  celle  fois 
Et  fa  mère  lui  demande  Et  quel  dyable  auoit  il  a  faire 
a  toi  Par  dieu  ma  dame  il  mauoit  parle  deux  ou 
trois  fois  de  cela    Et  ie  lui  auoie  reffufe  et  dift  quil 

fen  allaft  Lors  elle  iure  vng  grant  ferment  quelle 
ayireroit  mieulx  quil  fuft  pendu  ou  a  lauanture  lui 
confeffe  toute  la  vérité  Et  la  dame  qui  fcet  affes 
de  vielle  dance  dit  Certes  ie  me  doubte  quil  y  ait 
aucune  chofe  Lors  la  fille  baiffe  le  vifage  et  ron- 
gift  Ha  ce  fait  la  dame  ie  congnoys  bien  que  ceft 
Dy  le  moy  hardiement  Par  ma  foy  madame  il  ma 
priée  plus  de  deux  ans  et  meftoie  toufiours  bien 
defFendue  iufques  a  vne  fois  quil  entra  en  noftre 
maifon  et  mefforca  Et  par  mon  ame  ie  me  deffendi 
plus  dune  groffe  demie  heure  Haa  de  par  tous  les 
diables  fait  la  dame  ie  le  fauoie  bien  Or  ne  fait 
rien  qui  ne  fait  plus  fort  gouerne  toy  bien  et  garde 
que  le  garfon  ne  viengne  plus  en  ta  maifon  Et  vraie- 
ment  ie  fuis  bien  efbahie  que  ton  mari  ne  le  tua 
Aue  maria  fait  la  fille  ma  dame  fe  ie  neuffe  embrasse 
mon  mari  le  poure  galant  eftoit  mort  Tu  fis  que 
fage  de  len  garder  Helas  ma  dame  fe  vous  fauiez 
quel  homme  ceft  que  du  galant  Vraiement  iay  veu 
que  puis  que  il  plouuoit  quil  fen  venoit  tout  a  pie 
affin  quil  ne  fuft  veu  et  atendoit  a  noftre  iardin 
bien  vne  heure  ou  plus  de  demie  la  nuyt  Or  auant 
il  y  fault  mectre  remède  qui  pourra  Sa  fait  la  dame 
a  fa  chamberiere  Va  dire  a  mes  commères  telle  et 
telle  que  ie  leur  prie  quelles  fe  viengnent  efbatre 
auec  moy  et  que  iay  vn  pou  afaire  délies  Lors  les 
commères  fen  viennent  a  loftel  de  la  dame  Et  faf- 
fient  au  plus  beau  du  feu  et  les  premières  chofes 
quilz  font  fans  dire  pater  ne  aue  maria  elle  boiuent 
du  meilleur  en  actendant  que  lautre  amende  et  dieu 
fcet  felles  font  bon  guet  deuers  matin  pour  corner 
anglois  de  quinze  lieues  Lors  vgne  des  commères  dift 

a  la  mère  de  la  fille  Ma  commère  fait  elle  quelle  chère 
fait  voftre  fille  Par  dieu  fait  elle  ma  comere  il  lui  eft 
aduenu  vng  bixefte  pour  quoy  ie  vous  ay  enuoie  quérir 
Lors  el  compte  comment  il  eft  aduenu  Et  lors  les 
commères  dient  comment  il  leur  en  eft  pris  en  fem- 
blable  cas  et  dient  bien  et  fuft  ores  vng  prefident 
et  dieu  fcet  felles  feroyent  bien  propres  a  faire  vng 
grant  tourbe  et  comme  ilz  alegueroient  les  ftilles 
et  couftumes  du  pais  De  fait  elles  en  auoient  vfe 
fans  le  reuoquer  en  doubte  Les  vues  allèguent  les 
autres  replicquent  et  refpondent  pour  fauoir  lenten- 
cion  et  lefclande  qui  eft  aduenus  et  auffi  pour  re- 
parer la  chofe  et  remectre  en  fon  premier  eftat  Et 
après  tous  argumens  et  refponces  elles  font  leur 
conclufion  a  lencontre  du  bon  homme  Et  ainfi 
elles  y  mectront  bone  prouifion  fe  dieu  plait  Et 
faffembleront  fouuant  et  fe  tiendront  bien  aife  mais 
le  bon  homme  a  qui  la  vilennie  a  efte  faicte  paiera 
tout  Ainfi  procéderont  a  lencontre  du  bon  homme 
Et  ainfi  le  bon  homme  eft  en  la  naffe  de  quoy  il  fe 
repent  mais  il  neft  pas  temps  Ainfi  viura  en  lan- 
guiffant  toufiours  et  finira   miferablement   fes  iours 

Cy  finift  ce   prefent  liure   qui   eft   dit  les  quinze 

